Poslanici odložili smanjenja plata – Magazin Plus\nHome/Poslanici odložili smanjenja plata\nPoslanici odložili smanjenja plata\nIako pompezno najavljivan, zakon o smanjenju plata zaposlenih u institucijama BiH nije usvojen. Usvajanje se očekivalo na sjednici Parlamenta BiH ali su poslanici odlučili da bi zakon trebao na doradu u Savjet ministara.\nZakon o utvrđivanju plata zaposlenih u institucijama BiH prošao je sve potrebne procedure, od nacrta zakona preko ustavnopravne komisije koja je dala zeleno svjetlo, da bi na kraju bio stopiran u drugom čitanju.\nPoslanica SNSD-a u Predstavničkom domu Parlamenta BiH Dušanka Majkić zatražila je odgodu glasanja o ovom zakonu za narednu sjednicu. Obrazloženje je da bi Savjet ministara BiH trebao razmotriti ovaj prijedlog i iznijeti o njemu mišljenje: “Predstavnik Ministarstva finansija je bio na sjednici Komisije za finansije i budžet i rekao da je prijedlog zakona nesprovodiv. Međutim to nigdje nije napisano. Zbog toga je prenio utisak Savjetu ministara koji će se sutra odrediti po ovom zakonu. Zato treba da sačekamo da Savjet ministara kaže da li je moguće ovakav zakon, kako je koncipiran, sprovesti u djelo.”\nPoslanici su zakon vratili Savjetu ministara\nIzjednačiti plate za cijelu državu\nNi ostali parlamentarci nisu se pretjerano bunili kada je riječ o odgađanju glasanja po ovom pitanju, znajući da bi novi zakon smanjio i njihove plate. Iz SDA su tražili podršku amandmanima ove stranke kojim se pitanje plata na nivou BiH sada veže za pitanje plata u cijeloj BiH.\nProtiv toga bili su poslanici iz RS jer tvrde da se u tom slučaju radi o miješanju u ustavnu nadležnost entiteta.\n“Naši amandmani su nosili 35 posto uštede. I mi smo već uputili zajedničku inicijativu prema Zajedničkoj administrativnoj komisiji da se ukinu i paušali. Po našem prijedlogu poslanik će ostati na plati od 3200 konvertibilnih maraka”, rekao je Salko Sokolović iz SDA.\nJedan od zahtjeva demonstranata od 7. februara je upravo smanjenje plata. Istina u nekim zahtjevima koji su upućeni institucijama od strane Plenuma građana zahtjeva se smanjenje plata, odnosno ukidanje plaćanja poslanika sa danom prestanka trajanja mandata.\nS druge strane prijedlog Nike Lozančića iz HDZ-a BiH o ograničenju u raspolaganju javnim sredstvima upravo tretira i ovu oblast što ponovo, kako tvrde u RS, zadire u entitetsku nadležnost. Ovim zakonom koji je predložio Lozančić predviđena su ograničenja primanja na svim nivoima i to na način da najvišu platu imaju članovi kolektivnog šefa države. To je podržao i SDA.\nDa li će i paušal biti ukinut?\nDenic Bećirović je iznio prijedlog SDP-a\nPredlagač zakona o utvrđivanju visine plata u institucijama BiH, Milorad Živković rekao je ranije da će podnijeti ostavku na mjesto člana Kolegija Predstavničkog doma, ako ovaj dom ne usvoji u oba čitanja taj zakon. Pojedini poslanici smatraju da najavljeno smanjenje plata nije ono što su građani očekivali, iako tačnu cifru mogućih ušteda još niko ne zna s obzirom na široku lepezu obračunskih tarifa za pojedine poslanike. Na dnevnom redu sjednice je i inicijativa poslanika SDP-a BiH Denisa Bećirovića koja predviđa ukidanje paušala profesionalno zaposlenim poslanicima i delegatima u Parlamentarnoj skupštini BiH.\n“S obzirom na tešku socijalno-ekonomsku situaciju u Bosni i Hercegovini, pozivam Predsjedništvo BiH i Savjet minisistara BiH da takođe pristupe smanjenju plata i drugih privilegija. Smatram da bi bilo korisno da tako ušteđena sredstva usmjerimo na formiranje fonda za stipendiranje nadarenih studenata i učenika u Bosni i Hercegovini”, navodi se u inicijativi.\nSmanjenje plata političarima bio je jedan od osnovnih zahtjeva demonstranata\nPredloženim zakonom o utvrđivaju plata uređuje se način obračuna i visina plata izabranih i imenovanih zvaničnika u najvišim organima izvršne i zakonodavne vlasti u BiH u mandatnom periodu. U obrazloženju prijedloga zakona procjenjuje se da bi za plate i naknade izabranih i imenovanih zvaničnika BiH u budžetu bila ostvarena ušteda od oko 42 odsto. Međutim ekonomisti tvrde da se tolika ušteda ne može ostvariti, a i ako je bude ona će biti samo na papiru. Problem su sva ostala primanja koja zaposleni u institucijama primaju pored plate. “To neće imati nikavog efekta s obzirom da će bilo kakvo smanjenje plata funkcionerima biti nadoknađeno na nekoj drugoj strani. Na kraju ćemo imati situaciju da će biti još gore po budžet s obzirom da će se na sve načine pokušati nadoknaditi izgubljeno”, tvrde neki stručnjaci.\nKomisija za finansije i budžet Predstavničkog doma parlamenta BiH u ponedjeljak (14.4.) je, uz usvojenih sedam amandmana klubova SDP-a i SDA, podržala Prijedlog zakona o utvrđivanju visine plate zaposlenih u institucijama BiH. Na sjednici Savjeta ministara BiH u srijedu (16.4.) će se, pored ovog pitanja naći i nacrt zakona o platama i naknadama u sudskim i tužilačkim institucijama na nivou BiH, što je već izazvalo oštru reakciju zaposlenih u pravosudnim institucijama.\nFOTO: Otvorena izložba na temu “Zdravlje mladih”\nLiga 4: Igokea savladala Sparse, danas Mladost vs. Široki


Predsednički izbori jedna od tema novih 13 amandmana na izveštaj o Srbiji - European Western Balkans\nBEOGRAD / BRISEL – Iako je Rezolucija o izveštaju o Srbiji za proteklu godinu skinuta sa dnevnog reda plenarne sednice Evropskog parlamenta, koja će biti održana u Strazburu naredne sedmice, na nacrt pomenute rezolucije prispelo je novih 13 amandmana.\nNacrt Rezolucije koji je trenutno aktuelan je prošao dva čitanja u Odboru za spoljne poslove Evropskog parlamenta (AFET) i čini ga osnovni nacrt izvestioca Dejvida Mekalistera zajedno sa kompromisnim amandmanima Odbora.\nPortal European Western Balkans imao je uvid u nove amandmane koje je podnelo 8 poslanika Evropskog parlamenta.\nPoslanici Saveza liberala i demokrata za Evropu (ALDE) Ivo Vajgl iz Slovenije i Jasenko Selimović iz Švedske podneli su amandman koji se tiče procesa pomirenja u regionu. U amandmanu se zahteva od Srbije i zemlja regiona da se fokusriraju na pomirenje, pre svega kroz kulturne projekte koji se bave skorijom istorijom i koji promovišu zajedničko razumevanje istorije, kao i na poboljšanje javne i političke kulture tolerancije, inkluzije i pomirenja.\nSlovenačka poslanica Tanja Fajon i njen kolega, rumunski poslanik, Viktor Boštinaru iz Naprednog saveza socijalista i demokrata (S&D), otišli su korak dalje i traže da se u nastavku novog amandmana doda da se oštro osuđuje retorika koja je korišćena tokom predsedničke kampanje od strane vladinih zvaničnika i provladinih medija, a koja je bila usmerena protiv drugih predsedničkih kandidata. Takođe se dodaje i to da je medijska zastupljenost tokom predizborne kampanje bila nejednaka, i da su političari opozicije bili uskraćeni za javne debate. U amandmanu se navodi i poziv vlastima da na odgovarajući način istraže tvrdnje koje se tiču raznih vrsta nepravilnosti, nasilja i zastrašivanja tokom izbora. Dodaje se i da se pomno prate protesti koji se održavaju u različitim gradovim širom Srbije i pozivaju se vlasti da razmotre zahteve demonstranata koji su u duhu demokratije i demokratskih standarda.\nNa već čuveni član 12, koji je prvi put u nekom dokumentu EU pomenuo slučaj u Savamali, podnet je amandman Tanje Fajon i Viktora Boštinaurua, kojim se na već postojeći tekst dopisuju stavovi, kojima se izražava zabrinutost jer u toku godinu dana nije bilo nikakvog napretka u istrazi, te se poziva na brzo rešenje događaja i na punu saradnju sa pravosudnim organima kako bi se počinioci priveli pravdi. U amandmanu se pozivaju Ministarstvo unutrašnjih poslova i vlasti grada Beograda na punu saradnju sa javnim tužiocem na ovom slučaju. Takođe se pozivaju vlasti da se uzdrže od optužbi, pritisaka i napada usmerenih na članove pokreta “Ne davimo Beograd”.\nNa samom kraju, austrijska polsanica Ulrike Lunaček, potpredsednica EP i izvestilac EP za Kosovo, je zajedno sa svojim kolegom Igorom Šoletesom iz Slovnenije, u amandmanu izrazila zabrinutost zbog izveštaja Instituta za javno zdravlje Srbije „Dr Milan Jovanović Batut“ koji je ukazao na to da je od NATO bombardovanja 1999. godine broj smrtnih slučajeva koji su vezani za leukemiju, kao i broj novoobolelih značajno porastao. U amandmanu zahteva od Evropske komisije da podrži dalja istraživanja ovog problema, ali i da se ispita mogućnost pružanja adekvatne tehničke i medicinske pomoći kako bi se vlasti u Srbiji izborile sa ovom situacijom.\nNova rasprava o Rezoluciji o izveštaju o napretku Srbije biće najverovatnije zakazana za period od 12. do 15. juna, eventualno 3. do 6. jula, posle izbroa za Skupštinu Kosova.


Na prodaju Mercedes-Benz SL 600 sa samo 687 pređenih km\n7 Apr 2020 - 20:37 Vesti Link\nZa besprekoran primerak jednog od najlepših automobila svih vremena u Mercedesovoj prodajnoj filijali u Kaliforniji traže 135.000 dolara.\nMercedes-Benz SL iz Serije R129 koji je dizajnirao čuveni italijanski dizajner Bruno Sacco smatra se jednim od najlepših automobila svih vremena, a Mercedes je skladni Cabrio iz Serije R129 proizvodio od 1989. do 2001. godine.\nMeđu poslednjim proizvedenim primercima je i besprekorno očuvani model SL 600 s aluminijumskim pomičnim krovom u boji karoserije koji je proizveden 2001. godine. Od tada do danas prešao je samo 687 kilometara, nalazi se u Mercedesovoj prodajnoj filijali u kalifornijskom gradu Irvinu (SAD) i traži novog vlasnika.\nPored izvanrednog stanja automobila, kupac koji je spreman da izdvoji 135.000 dolara može da računa na odličnu pogonsku kombinaciju koju je Mercedes-Benz nudio za SL, jer redizajnirano izdanje pokreće čuveni 6,0 litarski V12 motor (M120) koji razvija 394 KS za čiju distribuciju na zadnju osovinu je zadužen 5-stepeni automatski menjač.\nOpremljen xenon svetlima, ali i opcionim karoserijskim detaljima i točkovima AMG-a, "Sport Leicht“ 600 do "stotke“ stiže za nešto više od šest sekundi, razvija elektronski ograničenih 250 km/h i, definitivno, spada među retke automobile na kojima se bore nikada neće videti.


4 Nov 2021 - nationalgeographic - Obnovljivi izvori energije u Srbiji\nProtekla godina je u Srbiji prekretnica za obnovljive izvore energije iz više razloga.\nČitav svet se godinama kreće ubrzanim korakom u smeru energetske tranzicije. Fosilna goriva koja su nekada bila nezaobilazni deo svakog procesa proizvodnje električne energije, sada su zamenjena proizvodnjom iz vetra, sunca i vode. Razvijene zapadnoevropske zemlje danas se mogu pohvaliti velikim udelom proizvodnje iz obnovljivih izvora energije i često se koriste kao model koji treba primeniti kako bi se ublažio uticaj klimatskih promena na planetu, piše sajt Klima101.\nNaša država se godinama dominantno napaja iz uglja: dve trećine ukupne električne energije građani Srbije dobijaju iz termoelektrana. Оptimističan podatak jeste činjenica da značajan udeo našeg elektroenergetskog sistema čine hidroelektrane. Uprkos tome, termoelektrane u Srbiji ostaju veliki zagađivači životne sredine, što potvrđuje i podatak da termoelektrane na Zapadnom Balkanu imaju dva i po puta veću emisiju sumpor-dioksida u atmosferu nego sve ostale termoelektrane u Evropskoj Uniji.\nPrvi je taj da se sve više industrijskih potrošača opredeljuje za solarne elektrane za sopstvenu potrošnju. Ovakvi sistemi sve su popularniji zbog svog perioda isplativosti (povraćaja investicije) koji iznosi 5 do 7 godina, kao i zbog jednostavne činjenice da se u njih ulaže novac koji bi se u svakom slučaju utrošio na plaćanje utrošene električne energije preuzete iz distributivnog sistema. Veliki broj firmi u Srbiji koje posluju u industriji obrade različitih sirovina, a veliki su potrošači električne energije, već se opredelio za potpuno napajanje iz solarnih sistema za sopstvenu potrošnju.\nSamo u poslednjih godinu i po dana, u Srbiji je izgrađeno preko 5 MW solarnih elektrana na krovovima industrijskih objekata, što je više od polovine ukupne doskorašnje kvote za solar po fid-in tarifi, koja je iznosila 10MW. Dodatno, pre par meseci puštena je u rad u ovom trenutku najveća solarna elektrana u Srbiji, snage 1.1MWp sa preko 3000 solarnih panela na krovu objekta, i nalazi se na krovu firme Al Pack d.o.o. u Subotici.\nJoš jedan razlog zašto je opravdano tvrditi da se u Srbiji situacija menja jesu skorašnje izmene Zakona, odnosno usvajanje potpuno novog Zakona o korišćenju obnovljivih izvora energije. Zakon je usvojen u aprilu ove godine, a poslednjih meseci se aktivno radi na Podzakonskim odredbama koje će omogućiti njegovu primenu. Nedavno je usvojena i Uredba o tzv. prozjumerima (prosumer) koja omogućava predaju proizvedene električne energije u mrežu. Kroz ovu uredbu stimulišu se građani da svoju sopstvenu potrošnju anuliraju kroz predavanje viškova proizvodnje iz svojih proizvodnih sistema u distributivnu mrežu. Dodatno, država nudi subvencije u vidu povrata 50% vrednosti investicije u slučaju ugradnje solarnih panela na krov domaćinstava, što duplo smanjuje period isplativosti. Same procedure registracije i prijave takvih sistema operateru su značajno pojednostavljene u odnosu na raniji period, što je dodatna motivacija za građane da svoja domaćinstva napajaju iz solarnih sistema, i predstavlja ne samo ekološki optimalniji, već sada i dugoročno isplativiji način.\nNovim Zakonom otvaraju se i nove mogućnosti za izgradnju velikih sistema obnovljivih izvora energije koji bi energiju predavali direktno u prenosni sistem Republike Srbije, a prvi ugovori za solarne elektrane reda veličine 50MW i preko, su već potpisani. Poređenja radi, od uvođenja fid-in tarifa, u oblasti solara na nivou cele Srbije bila je odobrena izgradnja ukupno 10MW solarnih elektrana koje bi dobijale podsticaj od države, a kvote za ovu tarifu su još od 2016. godine bile popunjene.\nUvođenjem aukcijskih sistema kojima se može steći pravo tržišne premije, dodatno će se stimulisati izgradnja velikih proizvodnih sistema iz obnovljivih izvora energije koji bi bili priključeni na prenosni sistem. Zajedno sa vetroelektranama koje su izgrađene i onima koje će se tek graditi, Srbija će u narednim godinama dobiti i potpuno nove, velike solarne sisteme za proizvodnju električne energije, koji će moći da pariraju proizvodnim blokovima već postojećih termoelektrana.\nS obzirom na velike izmene u energetskom sektoru, posledično i raste potreba za stručnim kadrovima koji će moći da kreiraju i primenjuju nove Zakonske okvire. Već sada je situacija u Srbiji takva da nema dovoljno inženjera i tehničkog osoblja koje može da zadovolji trenutnu potrebu za stručnim kadrom iz ove oblasti.\nVeliki razvoj tržišta obnovljivih izvora energije ne samo da donosi ekološki benefit, već otvara mogućnosti za nova radna mesta i smanjenje stope nezaposlenosti u našoj zemlji. Postoji velika perspektiva i realna šansa da se mladima koji su upoznati sa novim tehnologijama, pruži prilika da svoje znanje primene u Srbiji i da idu u korak sa ostatkom sveta.\nNavedeni razlozi su više nego dovoljni da se ima optimističan pogled na trenutno stanje u Srbiji\nMožda nismo pioniri energetske tranzicije u Evropi, ali definitivno je da se o tome razmišlja, i da je plan se stimulišu akcije u vezi sa njom: kako od strane države, tako i od strane različitih domaćih i inostranih investicionih fondova. Definitivno je da će u narednih par godina oblast integracije obnovljivih izvora energije u elektroenergetski sistem Srbije postati ne samo perspektivna, već i profitabilna privredna grana koja će otvoriti mnoge mogućnosti kako za mlade, tako i za državu i njen položaj u Evropi i svetu.\nOno što je sigurno, jeste da je energetska tranzicija neizbežna, i premda ne idemo u korak sa zapadnom Evropom, polako ali sigurno postajemo svesni kao nacija koliko je važno dati svoj doprinos u borbi protiv klimatskih promena, a to će nam, zauzvrat, otvoriti mnoge mogućnosti.


Sportske.net - Lane kivan na sudiju!\nLane kivan na sudiju!\nPosle poraza Anderlehta u Sankt Petersburgu, gde je imao ulogu tragičara, Milan Jovanović smatra da je neuspehu njegovog tima kumovao - sudija.\nFudbaler Anderlehta Milan Jovanović rekao je posle poraza od Zenita sa 1:0 u Ligi šampiona da je njegova ekipa odigrala najbolju utakmicu u tom takmičenju ove sezone, ali da je sudija Ivan Bebek iz Hrvatske to upropastio.\n"Uspeli smo da neutrališemo Hulka i Aleksandra Keržakova i odigrali smo najbolju utakmicu u Ligi šampiona ove godine, ali je sudija uspeo da je upropasti. On je sve sporne situacije pretvarao u korist domaće ekipe", rekao je Jovanović posle utakmice u Sankt Peterburgu.\nZenit je pobedio golom Keržakova u 72. minutu iz penala, koji je napravio upravo srpski fudbaler i za to dobio žuti karton.\nTrener Anderlehta Džon Van Dem Brom nije želeo da dovodi u pitanje sudijske odluke.\n"Ako je sudija pokazao na belu tačku, to znači da je bio penal. Zadovoljan sam kako smo igrali, ali ne i rezultatom. Bilo je teško na onakvom terenu, shvatili smo to dan pre meča...", kazao je Van Dem Brom.\nTrener Zenita Lućano Spaleti istakao je da je zadovoljan i igrom i rezultatom.\n"Zadovoljan sam i kako smo odigrali i rezultatom, iako smo propustili veliki broj šansi. Sada moramo da nastavimo sa pobedama, tim je u dobroj formi i igra sve bolje i bolje", istakao je Spaleti.\nOve dve ekipe ponovo će se sastati u Briselu za dve nedelje u četvrtom kolu Grupe C Lige šampiona.


Papa Franja nasmejao vernike: “Ko je bolji, Pele ili Maradona”\nPoglavar Rimokatoličke crkve, papa Franja, bez obzira na ozbiljnost svoje titule nije izgubio smisao za humor.\nMaradona: Krećem u lov na pljačkaše u FIFA\nLegenda svetskog fudbala Dijego Maradona rekao je da želi da bude u sistemu Međunarodne fudbalske federacije (FIFA) i da namerava da se bori protiv korupcije u toj organizaciji.\nMaradona: Mesi, jesi li ti Šveđanin ili Argentinac?\nLegendarni argentinski fudbaler Dijego Maradona rekao je da Lionel Mesi ne pruža ni blizu iste partije u dresu Argentine kao u dresu Barselone.\nNe može bez skandala: Maradona se tukao sa redarima\nGde je "El Pibe" tu moraju da budu neki incidenti. Jedan od najboljih fudbalera svih vremena Dijego Armando Maradona postigao je pobedonosni gol na humanitarnoj utakmici veterana u Bogoti, a onda se...\nFOTO: Nikada ne biste prepoznali Maradonu!\nLjubav čini čuda! Verovatno najbolji fudbaler svih vremeena Dijego Armando Maradona odlučio je da se podmladi zbog 30 godina mlađe devojke, Rosije Olive.\nNovi Maradonin skandal\nFidel pisao Maradoni: Nisam mrtav!\nMaradona se "drogira" vijagrom zbog mlade ljubavnice\nb92.net , puntodebreak.com 0 komentara\n"Rafa je Ronaldo, ne Maradona"\nToni Nadal, stric i trener Rafaela Nadala, uveren je da je njegov sinovac već ušao u istoriju tenisa.\nVIDEO: Maradona pevao serenadu devojci koju je tukao\nOprostila mu što ju je tukao! Posle pojavljivanja video na kome se vidi kako je Dijego Armando Maradona udario devojku, sada toj istoj peva serenadu.\nVIDEO: Ovako Maradona bije verenicu\nJedan od najboljih fudbalera svih vremena Dijego Armando Maradona snimljen je kako bije verenicu.\nMaradona: Eh, da se nisam drogirao...\nPo mnogima najbolji fudbaler planete Dijego Armando Maradona rekao je argentinskim medijima da bi bio još bolji da se nije drogirao.


Za razliku od prošlog puta, celodnevni sastanak premijera Kurtija sa podređenima biće održan u zgradi vlade. Zbog kašnjenja civilno društvo izražava zabrinutost, iako njegovi predstavnici navode da je i ranije bilo kašnjenja u izradi upravljačkog programa. Opozicija navodi da je Kurti uhvaćen nespreman nakon pobede 14. februara.\nU vezi sa sa izradom nacrta vladinog programa, portparol izvršne valsti Perparim Krieziu, za Kosova Press kaže da će on biti završen tokom vikenda na celodnevnom sastanku vladinog kabineta u zgradi Vlade.\n„Za vikend se očekuje organizovanje celodnevnog sastanka sa kabinetom u zgradi vlade, tokom kojeg će biti finalizovan vladin program i plan delovanja“, naveo je on u pismenom odgovoru za Kosova Press.\nPredsedavajući AAK Ramuš Haradinaj smatra ovo odlaganje iznenađujućim i navodi da postoji mogućnost da će Kurti pobeći od odgovornosti koje ima.\n„Istražili smo i saznali da nisu spremni za odgovornosti koje su preuzeli. Ali, naša namera nije da stvaramo prepreke, već da pomognemo. Vidimo da u parlamentu nisu predstavili upravljački program, što je iznenađujuće. Ali, to nije poenta danas. Cilj je da vam pomognemo, ne želimo da gospodinu Kurtiju damo razlog da nas ponovo šalje na izbore. Prvi put je on sam razrešio vladu, pa želimo da mu pružimo uveravanje da ne treba bežati od odgovornosti. Pobedio si, stekao si priliku da obavljaš posao, mi ćemo vam pomoći. Postoji stvarna mogućnost da Kurti pobegne od odgovornosti iako ima većinu. Ako su toliko nespremni, postoji mogućnost da pobegnu od odgovornosti“, kazao je Haradinaj.\nEmir Abraši iz „Demokratije plus“ kaže da bi vlada do sada trebala da ima makar u nacrtu jasan programa rada.\n„Vlada je već ušla u treću nedelju rada. Najmanje bi trebalo da do sada ima bar jasne nacrte svog programa. Ali, to se nije dogodilo i čekamo njegovo odobrenje. Međutim, još nije kasno, jer imamo slučajeva u prošlosti kada se dešavalo da i duže nisu imali konkretne planove rada vlade“, kaže on.\nAbraši smatra da prvi prioritet Kurtijeve vlade treba da bude borba protiv pandemije i vakcinacija građana.\n„Prvi prioritet je borba protiv pandemije, vakcinisanje građana. Na unutrašnjem planu, jačanje reda i zakona i ekonomski oporavak. Na spoljnom, vlada treba da ima za prioritet zaključak procesa dijaloga (sa Beogradom) i jačanje međunarodnog subjektiviteta Kosova“, kaže on.\nPremijer Aljbin Kurti stupio je na dužnost 23. marta ove godine, nakon što je dan ranije dobio potrebne glasove u Skupštini Kosova.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1377)\n17.10.2021 Zalutali metak na Jarinju (874)\n17.10.2021 Srpska lista: Pobeda u 10 opština, bez ZSO neće biti kosovskih institucija (765)


Uskoro projekat „Za ljepše zdravstvene ustanove“ – Portal Bar\nUskoro projekat „Za…\nUskoro projekat „Za ljepše zdravstvene ustanove“\nMinistarstvo zdravlja, Radio Televizija Crne Gore (RTCG) i kompanija Cerovo potpisali su memorandum o saradnji u cilju obezbijeđivanja kvalitetnijih uslova za rad i pružanje usluga u zdravstvenim ustanovama.\nIz Ministarstva zdravlja saopšteno je da je memorandumom o saradnji predviđena realizacija projekta „Za ljepše zdravstvene ustanove“.\nU okviru projekta, kako su naveli iz tog Vladinog resora, biće urađena sanacija, adaptacija i rekonstrukcija zdravstvenih ustanova na osnovu potreba i prioriteta.Iz Ministarstva su kazali da će kompanija Cerovo obezbijediti građevinski materijal, radnu snagu i izvesti sve potrebne radove na sanaciji i adaptaciji objekata, ukupne vrijednosti od oko 60 hiljada eura.\nKako su rekli, TVCG će obezbijediti vidljivost projekta kontinuiranim medijskim praćenjem i promovisanjem aktivnosti za vrijeme njegovog trajanja.\nMemorandum o saradnji potpisali su ministarska zdravlja Jelena Borovinić Bojović, izvršni direktor kompanije Cerovo Emin Duraković i generalni direktor RTCG Boris Raonić.\nBorovinić Bojović zahvalila je partnerima projekta na inicijativi i potrebi da, kako je kazala, zajednički djeluju u korist javnog interesa, a zdravlje građana i uslovi u kojima se odvija zdravstvena zaštita to svakako jesu.\n„Pandemija koronavirusa više nego ikada prije stavila je zdravstvo i učinke zdravstvenog sistema u fokus interesovanja cijelog društva“, navela je Borovinić Bojović.\nOna je poručila da zdravstveni radnici zaslužuju bolje uslove rada, a građani konstantno dostupnu i kvalitetnu zdravstvenu zaštitu.Vlada je, kako je rekla Borovinić Bojović, posebno za prioritet opredijelila ulaganje u zdravstveni sistem.\n„Dodatni podstrek i nadu daju nam pojedinci, udruženja i kompanije poput Cerova, koje u kontinuitetu pružaju ruku podrške i konkretnim ulaganjima doprinose zajedničkom cilju, a to je blagovremena zdravstvena zašita i bolji uslovi za rad svih zaposlenih u zdravstvu“, kazala je Borovinić Bojović.\nDuraković je podsjetio na dosadašnje učinke projekta, koji je započet još 2016. godine, a u okviru kojeg su renovirane vaspitno-obrazovne, ali i zdravstvene ustanove.\nOn je pozvao biznis zajednicu da aktivno učestvuje u procesima društveno odgovorne djelatnosti.\n„Ne možemo samo kritikovati, čekati i očekivati da Ministarstvo zdravlja, koje je sigurno naslijedilo veliki niz problema koji se vuku već decenijama, sada čarobnim štapićem riješi sve probleme“, naveo je Duraković.\nOn je poručio da biznis zajednica, u mjeri mogućeg, mora da učestvuje i doprinosi poboljšanju kvaliteta zdravstvene usluge.\nDuraković je kazao da je kompanija Cerovo zbog toga odlučila da dalje nastavi sa projektima iz društveno-odgovornog poslovanja.\n„Opredijelili smo se da, pored nekih pojedinačnih donacija, koje su naša svakodnevica, ipak najveći i najznačajniji dio sredstava opredijelimo za jednu sistemsku podršku“, naveo je Duraković.\nU kompaniji Cerovo, kako je dodao, smatraju da je Ministarstvo zdravlja institucija koja zavređuje i treba da dobije najveću podršku.\nRaonić je kazao da je zadovoljan što je Javni servis dio projekta.\nOn je istakao značaj uspostavljanja međusektorske saradnje između biznisa, Vlade i medijskih organizacija, u cilju promovisanja onoga što je sada najpotrebije.\n„Nama je potrebna solidarnost i pomoć tamo gdje su najugroženiji i ljudi u najtežim pozicijama, a to je sada zdravstveni sistem“, rekao je Raonić.\nOn je naveo da je promocija društveno-odgovornog poslovanja i jedne druge kulture ponašanja unutar društva i države, takođe veoma bitno pitanje.\n„Nažalost, mi nijesmo previše u Crnoj Gori postigli po tom pitanju, i zbilja želim da čestitam kompaniji Cerovo, koja je pionir i možda najveći promoter društveno-odgovornog poslovanja u Crnoj Gori, jer je u pitanju kontinuiran proces“, naglasio je Raonić.\nOn je istakao da će TVCG biti posvećena svim sličnim projektima.\nRaonić je pozvao ostala ministarstva, biznis kompanije i kompletnu medijsku zajednicu da po ovom modelu svi pokušaju da urade mnogo više, jer, kako je rekao, upravo ovakve stvari treba da probude ono najbolje u društvu.


Oglasi sa Kljucnim Recima Dnevne Sobe\nKljucne Reci Oglasa: Dnevne Sobe\nBrend Švajcarskog nameštaja Mycrib je već tri godine na tržištu u Srbiji, sa sedištem i salonom u Beogradu. Moderan dizajan i vrhuski kvalitet su ono što ovaj brend stavlja na prvo mesto I razlikuje od drugih proizvodjača. Brižljivo odabrani komadni, tapacirani nameštaj prati svetske trendove i prilagođava se savremenom načinu života. Završna obrada i kontrola kvaliteta prema Internacionalnoj skali kvaliteta ovaj brend nameštaja svrstava u I klasu, što potvrđuje i atest I kategorije koji je prvo strogo kontrolisan u Evropi, a potom i u Srbiji. Po želji kupaca modeli dolaze isporučeni u tačno definisanoj boji, vrsti kože , mebl štofu, sa mogućim kombinacijama i željama kupaca, a u saradnji sa našim stručnim timom .\nDnevne Sobe, Kreveti, NamešTaj, SpavaćE Sobe, Ugaone Garniture\t Beograd\t € 500,00 EUR


Posle “Mokaje” ide “Domaja” – Kafica.rs\nPosted on 30 November, 2018 31 January, 2019 Author Kafica\tComment(0)\nBeogradska firma BgdČokolatijer rešila je da proširi listu artikala.\nPosle sjajne “Mokaja” tople čokolade u beloj i crnoj “verziji”, odlučeno je da krenu sa proizvodnjom domaće kafe u mini pakovanjima (jedna doza), pod imenom “Domaja”.\nTagged cokolada, domaja, mokaja\nStarbaks u Beogradu počinje sa radom 16.aprila!\nPosted on 2 April, 2019 2 April, 2019 Author Kafica\nU utorak, 16. aprila, međunarodni lanac kafeterija svim beogradskim ljubiteljima kafe otvara svoja vrata u šoping centru Rajićeva! Novootvorena kafeterija, smeštena u srcu Knez Mihailove ulice, prostire se na površini od 175 metara kvadratnih sa ukupno 104 sedeća mesta, uključujući 41 mesto na terasi. Dekor restorana je osmišljen u stilu prepoznatljivih boja brenda, a detalji i grafika u lokalu […]\nPosted on 2 December, 2019 2 December, 2019 Author Kafica


Sušičani protiv Mokre gore za završetak uspešne jeseni (nedelja, 13 h) - KRAGUJEVAČKI SPORT\nSušičani protiv Mokre gore za završetak uspešne jeseni (nedelja, 13 h)\nUtakmicama 17. kola ovog vikenda završava se jesenji deo sezone u Srpskoj ligi „Zapad“. Novajlija u ligi, ekipa Sušice, u nedelju od 13 časova dočekuje Mokru goru sa Kosova i očekuje da pobedom osigura plasman u gornjem delu tabele.\nOd igrača Sušice očekuje se dobra igra u nedelju i osma pobeda u jesenjem delu prvenstva\nFudbaleri Sušice započeli su ovu sezonu u Srpskoj ligi „Zapad“ pobedom u Gornjem Milanovcu protiv ekipe Takova, a imaju velike šanse da u istom stilu pred svojim navijačima stave tačku na prvi deo takmičenja. Sušičani za protivnika imaju „starog“ srpskoligaša, ekipu Mokre gore iz Zubinog Potoka, koja trenutno tavori na poslednjem mestu sa 13 bodova. Iako će naspram sebe imati slabije plasiranog rivala, Sušičani ističu da izuzetno respektuju protivnika i u ovaj susret ulaze maksimalno fokusirani.\nUoči poslednjeg kola, ekipa Sušice sa 23 osvojena boda zauzima osmo mesto na tabeli i u grupi je timova koji imaju višegodišnje iskustvo igranja ne samo u ovom rangu takmičenja, već i u Prvoj i Super ligi. Razlika između poslednjeplasirane ekipe i Sušice iznosi svega deset bodova, što dovoljno govori o ujednačenosti kvaliteta ekipa u ligi ove sezone, sa izuzetkom doskorašnjeg superligaša Borca iz Čačka, koji se, zbog problema finansija i „fiskulture“, našao bez konkurencije u ovom rangu takmičenja.\nFudbaleri Sušice uspešno su starotvali u Srpskoj ligi, iako su u viši rang ušli bez zvučnih pojačanja. Da nije bilo dva kiksa kod kuće protiv Trepče i Loznice, a samim tim i gubitka šest bodova, kragujevački predstavnik u ovom rangu takmičenja bio bi u među prvih pet ekipa na tabeli. Slabiji rezultati na domaćem terenu amortizovani su osvajanjem osam bodova u gostima, što je doprinelo tome da Sušičani ipak zadrže mesto u gornjem delu tabele, u konkurencije osamnaest ekipa.\nU susret sa Mokrom gorom Sušica ulazi kao favorit, jer igra pred svojim navijačima i ima trenutno spremniju ekipu. Problem je što trener Miroslav Stakić ne može da računa na dva ključna igrača zbog povreda, kapitena Vladimira Božovića i napadača Predraga Živadinovića, ali ima spremne zamene, pa se očekuje da tim predvođen iskusnim strelcom Nenadom Đurđevićem uspešno okonča jesenju polusezonu.\nIlustracija najave utakmice\n(Foto: FK Sušica)\nSusret Sušica – Mokra gora odigraće se u nedelju, 24. novembra, na stadionu u Sušici sa početkom u 13 časova.\nSve ostale utakmice 17. kola igraju se u subotu, a sastaju se: Loznica – Budućnost Krušik 2014, Mačva 1929 (B) – Jedinstvo (Ub), Sloga (Pž) – RSK, Sloga (Kv) – Takovo, Trepča – Tutin, Jošanica – Šumadija (A), Sloga 33 (PM) – Borac 1926 (Č) i Mladi radnik 1926 – Proleter Mihajlovac.\nPrevious Za novu radost podno Rudnika\nNext Pobedom završena uspešna polusezona na Bubnju (FOTO)


Mokranjčevi dani od 13. do 20. septembra | Vesti | Kurir\nSrbija 11.09.2012. 16:52h 15.05.2017. 23:40h\nSvečanu besedu na otvaranju govoriće Isidora Žebeljan\nBEOGRAD - Najstariji muzički festival u Srbiji - 47. Mokranjčevi dani, posvećen najpoznatijem srpskom kompozitoru Stevanu Stojanoviću Mokranjcu (1856-1914), održaće se u Negotinu od 13. do 20. septembra.\nFestival se održava zahvaljujući podršci Ministarstva kulture i lokalne samouprave, rekao je direktor festivala i Doma kulture "Stevan Mokranjac" u Negotinu Milan Radosavljević na konferenciji za novinare.\nPredsednik opštine Negotin Milan Uruković istakao je da se u rodnom gradu Mokranjca ponose najslavnijim sugrađaninom koji je Negotin proslavio širom sveta, da nastavljaju stazom slavnih predaka koji su spajali kultrunu baštinu sa evropskim duhom.\nUruković je istakao da festival ne organizuje samo Dom kulture, ceo grad daje pun doprinos, Negotin se pretvara u veliku muzičku pozornicu koja slavi i čuva delo Mokranjca ali i savremenih stvaralaca čija su dela na njegovom putu.\nPrema rečima selektorke Mokranjčevih dana dr Branke Radović, taj put sledi i naša istaknuta kompozitorka, najmlađi srpski akademik Isidora Žebeljan, koja se u svom stvaralaštvu naslanja na folklornu tradiciju koju je utemeljio Mokranjac.\nŽebeljan će na otvaranju Mokranjčevih dana govoriti svečanu besedu, a 17. septembra u Domu kulture je koncert njene autorske muzike. Nastupiće renomirani britanski ansambl "Brodski kvartet" iz Londona, koji je srpskoj publici dobro poznat po izvođenju dela kompozitorke Žebeljan.\nKompozicije najizvođenije srpske savremene autorke na evropskoj muzičkoj sceni izvešće Brodski kvartet u saradnji sa Žebeljan, koja će svirati klavir, Anete Ilić (sopran), Bobana Stošića (kontrabas), Aleksandra Tasića (klarinet) i Miroslava Karlovića (udaraljke), a dirigovaće Premil Petrović.\nU natpevavanju horova učestvovaće horovi "Gortinija" iz Makedonije sa dirigentom Ilijom Atanasovim, "Postojna" iz Slovenije sa dirigentom Mirkom Ferlanom, "Mir" iz Hrvatske sa dirigentom Želimirom Sušićem, iz Srbije hor "Triniti" iz Beograda sa dirigentkinjom Marinom Dragojlović i Niški kamerni hor sa dirigentkinjom Ivanom Mirović.\nObavezna kompozicija je "Primorski napjevi" Mokranjca a horove će ocenjivati žiri u sastavu: dirigentkinja i profesor Darinka Matić Marović, muzikolog dr Branka Radović i dirigent Vlada Milić.\nCelovečernji koncert održaće beloruski hor "Salutaris" iz Minska sa dirigentkinjom Olgom Janum, pobednik natpevavanja horova na prošlogodišnjim Mokranjčevim danima.\nPored Tribine o Mokranjčevom delu, biće održane dve likovne manifestacije, već tradicionalna izložba "Eho muzike", radovi likovnih umetnika inspirisani muzikom, nastali u okviru 13. Likovne kolonije koju organizuje Dom kulture u Negotinu i izložba skica Save Šumanovića sa kojom će gostovati Galerija u Šidu.\nU Muzičkom paviljonu u kasne večernje sate nastupiće Beogradski džez trio i gosti Marko Đorđević, truba i Etnogrupa "Klasje" iz Negotina a nedelja 16. septembra je dan za duhovnu muziku, u Crkvi Svete Trojice u Negotinu je Sveta Liturgija, horom Hrama Svete Trojice iz Negotina dirigovaće Svetlana Kravčenko.\nNa programu 47. Mokranjčevih dana su i dva srpska baleta: "Balada o mesecu lutalici" Dušana Radića i "Sobareva metla" Miloja Milojevića u koreografiji i režiji Aleksandra Ilića.\nNajviše interesovanja publike ne samo iz Negotina već i Beograda je za koncert koji će u utorak, 18.septembra u Domu kulture održati koncertmajstor Londonske filharmonije, naš violinista Roman Simović i pijanista Valter Delahant. Prema rečima selektorke Radović, neobičan je i nasput ansambla kontrabasa "Baš Ćorus" koji će odati muzičku "Počasnicu Mokranjcu".\nMokranjčevi dani, festival koji svakog septembra od 1966. godine, okuplja najbolje horove, izvođače i kompozitore iz Srbije i sveta, zatvoriće 20. septembra "Pasija Svetog Kneza Lazara" srpskog kompozitora Rajka Maksimovića, u izvođenju Hora i orkestra RTS-a, pod dirgentskom upravom Bojana Suđića.


Danijela Vujsic 19.01.2013. 17:24h 07:46h\nUkoliko aprilski izveštaj Evropske komisije bude pozitivan, u junu može očekivati pozitivan ishod i dobijanje datuma\nBEOGRAD - U slučaju da u aprilu izveštaj Evropske komisije o Srbiji bude pozitivan, onda se u junu može očekivati i pozitivna odluka o datumu početka procesa pregovora o članstvu u Evropskoj uniji (EU), izjavio je premijer Srbije Ivica Dačić.\nOn je naglasio da su mu to u Briselu jasno rekli i visoka predstavnica EU za spoljnu politiku i bezbednost Ketrin Ešton i predsednik Saveta EU Herman van Rompuj.\nDačić je takvu poruku, kako je istakao, u Briselu dobio i od zamenika pomoćnika državnog sekretara SAD Filipa Rikera.\nPrema Dačićevim rečima, Riker mu je rekao da SAD podržavaju aktivnosti Vlade Srbije i da će, sa svoje strane, dati doprinos evropskim integracijama Srbije.\nDačić je potvrdio da je sa Ešton razgovarao o datumu za početka pregovora i siguran je da se, ukoliko aprilski izveštaj Evropske komisije bude pozitivan, u junu može očekivati pozitivan ishod i dobijanje datuma.\nAko se dijalog bude nastavio ovim tempom i ukoliko bude dogovora koji bi išli korak dalje u relaksaciji odnosa Beograda i Prištine, što znači u prevazilaženju paralelizma institucija i uspostavljanju načina na koji funkcioniše zajednica srpskih opština, može se očekivati pozitivan ishod, objasnio je Dačić.\nOn je napomenuo i da je uslov da budu nastavljene unutrašnje reforme u Srbiji, onako kako je to definisano stavovima Saveta EU.\nNapredak u dijalogu je ključni uslov za pozitivan izveštaj Evropske komisije, precizirao je Dačić, ali je dodao da se od Beograda i Prištine ne očekuje da razreše sva pitanja, niti se traži da Srbija prizna nezavisnost Kosova.\n"Razgovori su statusno neutralni, traže se neka održiva rešenja koja će omogućiti normalno funkcionisanje života na Kosovu", rekao je Dačić.\nOn je veoma zadovoljan i rečnikom kojim EU i SAD govore o Srbiji, kao i stavovima podrške država članica EU, Kine i Rusije.\n"To je dokaz da je Vlada Srbije vodila ozbiljnu i odgovornu politiku", zaključio je Dačić.\nivica dačićEVROPSKA UNIJApregovori


Manifestacija „Dan bez automobila“ koja se održava u okviru Evropske nedelje mobilnosti, održana je u više gradova Evrope i Srbije, pa i u Svilajncu, gde je u vožnji kroz grad učestvovalo preko 400 učesnika iz ovog grada i okoline.\nČetvrta po redu manifestacija „Dan bez automobila“ započeta je okupljanjem svih učesnika u Parku Evropskog prijateljstva, gde su volonteri učesnicima delili prsluk markere i flašice sa vodom. Bilo je zanimljivo posmatrati kako su mnogi došli na biciklima, a nekolicina i na rolerima, skuterima na električni pogon i drugim zanimljivim prevoznim sredstvima koja ne zagađuju okolinu.\nOve godine, prema rečima organizatora u razgovoru sa novinarima, prisustvovao je i veći broj učesnika nego ranijih godina, što podiže značaj manifestacije. Do centralnog dela manifestacije, vožnje kroz grad, učesnici su uživali u akrobatskim veštinama akrobata USB iz Niša.\nEvropska nedelja mobilnosti je godišnja kampanja održive urbane mobilnosti organizovane uz podršku Evropske komisije i Generalnog direktora za zaštitu životne sredine. Cilj kampanje je da se od 16. do 22. septembra, podstiču lokalne uprave širom Evrope da uvode i promovišu mere održivog saobraćaja i da ponude svojim građanima alternativu upotrebe automobila.\nPo završetku akrobatskih tačaka, od Parka Evropskog prijateljstva, kroz Svilajnačke ulice krenula je vožnja prevoznih sredstava bez motora, koje je zapaženo posmatrala mnogobrojna publika. U biciklističkoj povorci bilo je različitih starosnih kategorija, od najmlađih do najstarijih.\nTokom letnjih meseci u Svilajncu su rekreativno organizovani turniri u raznim sportovima, od karatea, preko boksa, do šaha, fudbala, odbojke, košarke, tenisa, pikada, gimnastike i joge. Prvo sportsko leto završeno je igrama u jedinstvenom Dino parku, Prirodnjačkog centra Srbije u Svilajncu, gde su učestvovali i mališani iz Jagodine, Kragujevca, Despotovca i drugih.\nManifestaciju je organizovala kao i prethodne godine opština Svilajnca u saradnji sa biciklističkim klubom „Čiroki“ uz podršku Volonterske organizacije Svilajnac, KJP „Morava“ i Policijske stanice iz Svilajnca.\nU sklopu ovog projekta opština Svilajnac kupila je novo stajalište za bicikle koje će služiti svim građanima opštine.\nPre nego što sutra startujete motor svog auta, pokušajte da povremeno korsistite i alternativna prevozna sredstva koja ne zagađuju okolinu, biće nam okolina čistija, a život zdraviji.


Trajković: Kurti je započeo opasan proces i po Srbe i po sebe - Kosovo Online\n24. Jul 2021. • 22:20\nVlada Kosova je ušla u jedan bizaran i uzaludan rat sa srpskim identitetom na Kosovu, narativ oko naše kulturne baštine se agresivno albanizuje, upozorila je u intervjuu za agenciju JUGpress srpska političarka sa Kosova Rada Trajković, prenosi Danas.\nNeodgovornost i ekstremizam stvara pogodno tle za pojavu drugog ekstremizma – ekstremizma sa islamskim prefiksom – je se naša Crkva i monaštvo, kao najvidljiviji predstavnici hrišćanske tradicije na Kosovu, konstantno demonizuju u javnosti“, navodi srpska političarka.\n"Kurti je tim pristupom našu pruženu ruku za saradnju praktično odbio. Nažalost, ovakav Kurtijev pristup ide na ruku opozicionim partijama iz tzv ratne koalicije, koje sada mogu da koriste Kurtijevu nacionalističku retoriku za bezbedonosnu destabilizaciju i eventualne napade na srpsku zajednicu", ocenjuje srpska političarka.\n"Može se desiti da Kurti ugrozi sopstvenu poziciju moći kada se bude otkrilo da, uprkos jakoj retorici, on zapravo nema kontrolu nad ekstremistima koji mogu destabilizovati Kosovo. Tako da je on započeo jedan veoma opasan proces: i po kosovske Srbe a i po sebe", ističe Rada Trajković.\nRada Trajkovć Aljbin Kurti Vlada Kosova SPC Gazimestan Srbija\nRado, jesi li to ti???\nTrajković: Opasna formulacija ličnih stavova Kurtija i Osmanijeve u pismu Evropa Nostri


Prva posebna sednica Narodne skupštine Republike Srbije u 2011. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu posebnu sednicu Narodne skupštine Republike Srbije u 2011. godini za 7. mart, sa početkom u 10,00 časova, za koju je utvrdila dnevni red: 1. Obraćanje Narodnoj skupštini Mevluta Čavušolua, predsednika Parlamentarne skupštine Saveta Evrope.\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu posebnu sednicu Narodne skupštine Republike Srbije u 2011. godini za 7. mart, sa početkom u 10,00 časova, za koju je utvrdila dnevni red:<?xml:namespace>\n1. Obraćanje Narodnoj skupštini Mevluta Čavušolua, predsednika Parlamentarne skupštine Saveta Evrope.\nPredsednik Parlamentarne skupštine Saveta Evrope Mevlut Čavušolu je, obraćajući se Narodnoj skupštini, zahvalio predsednici Parlamenta na pozivu i istakao da je Balkan jedan od prioriteta njegovog mandata. Po njegovoj oceni, evropska perspektiva zapadnog Balkana danas je realnija nego ikad ranije i Parlamentarna skupština u potpunosti podržava zemlje regiona u njihovom stremljenju da se učlane u EU. Na tom polju učinjeno je dosta, pre svega kroz proces stabilizacije i pridruživanja i uvođenjem bezviznog režima za sve zemlje u regionu.\nPredsednik Čavušolu je naglasio da je Srbija u poslednjih nekoliko godina učinila mnogo u procesu evropskih integracija. Evropa je starteški cilj i politički prioritet Vlade Srbije i Parlamenta. Podsetio je da je Srbija zvanično podnela zahtev sa članstvo u EU i da Evropska komisija priprema mišljenje o tom zahtevu, ali je podvukao da sticanje statusa kandidata nije nimalo lak zadatak. Prema njegovim rečima, potrebna je velika politička opredeljenost, kao i mnogo napornog rada na usaglašavanju domaćeg zakonodavstva sa praksom zemalja članica. Stoga je pozvao sve narodne poslanike da konstruktivno rade na usvajanju svih neophodnih zakona i da to učine u već utvrđenim rokovima.\nU nastavku izlaganja, predsednik PS SE je istakao da je miran i konstruktivan dijalog važan da bi društvo krenulo napred i da neslaganja između političara ne bi smela da uspore neophodne reforme. Evropske integracije su legitiman politički prioritet Srbije, kao i ključni nacionalni interes, rekao je Čavušolu i pozvao sve političke snage u zemlji da konstruktivno rade na usvajanju zakona koji su u skladu sa evropskim standardima, u ključnim reformskim oblastima, kako bi Srbija dobila zasluženi status kandidata za ulazak u EU.\nČlanstvo u EU je budućnost koju Srbija priželjkuje, ali je članstvo u Savetu Evrope sadašnjost Srbije, rekao je Čavušolu i skrenuo pažnju na neophodnost da se okonča sprovođenje predpristupnih obaveza Srbije, kao i statutarnih obaveza prema Savetu Evrope. S tim u vezi, ocenio je da su preostale preuzete obaveze i statutarne obaveze prema Savetu Evrope praktično identične sa zahtevima koje Srbiji postavlja EU. Jedna od ključnih preostalih preuzetih obaveza je i puna saradnja sa Tribunalom u Hagu i vlasti u Srbiji su, kako je rekao, već pokazale svoju političku spremnost da ispune i tu obavezu i uhapse dva preostala haška optuženika. U vezi s tim, uputio je apel svima u Srbiji da u tom pogledu ne štede napore, jer je u nacionalnom interesu Srbije da zatvori ovo poglavlje nedavne istorije i da krene napred.\nPredsednik PS SE je izrazio uverenje da je Srbija, zbog svog geografskog položaja, ekonomske snage i potencijalnih kulturnih i istorijskih veza, ključni faktor uspeha evropskih integracija na Balkanu i poručio da Srbija mora dati primer i podržavati napore svojih suseda da se približe Evropi. Takođe je pozdravio napore Srbije i srpskog Parlamenta u ispunjavanju preporuka PS SE, kao i doprinos Srbije u procesu pomirenja u regionu. Usvajanje Deklaracije kojim se osuđuje masakr u Srebrenici važan je korak u ovom procesu. Nedavno intenziviranje odnosa sa Hrvatskom, kao i zajednička poseta predsednika Tadića i Josipovića Vukovaru, takođe, predstavljaju veoma pozitivan primer za region, rekao je Čavušolu i izrazio uvrernje da će lična posvećenost i angažovanost predsednika Tadića pomoći da se učini i dalji napredak u tom procesu.\nČavušolu je posebno skrenuo pažnju na dva konkretna izazova u regionu. Istakao je da je potrebno podržati reforme, pre svega ustavnu reformu u Bosni i Hercegovini, koja trenutno zaostaje u procesu evropskih integracija i ocenio da je uloga Srbije u ovom procesu ključna. Situacija na Kosovu predstavlja drugi ključni izazov za region i za Evropu u celini i dodao da se raduje početku razgovora Beograda i Prištine, u skladu sa standardima EU. Predsednik PS SE je izrazio nadu da će razgovori pomoći da se nađe rešenje za probleme sa kojima se suočavaju ljudi koji žive u ovoj oblasti, bez obzira na njihovo etničko i kulturno poreklo i jezik kojim govore. Ljudi koji žive na Kosovu su građani Evrope i moraju da uživaju iste standarde demokratije, ljudskih prava i vladavine prava kao bilo ko u Evropi i zato svi treba zajedno da rade da bi se ovaj cilj postigao, zaključio je Čavušolu.\nPo završetku obraćanja predsednika Parlamentarne skupštine Saveta Evrope predsednica Narodne skupštine prof.dr Slavica Đukić Dejanović zaključila je Prvu posebnu sednicu Narodne skupštine Republike Srbije u 2011.godini.


Marko Đurić o Srpskoj listi\nVesti Autor:N1 Beograd14. avg. 201711:55 > 11:56\nDirektor Kancelarije za Kosovo i Metohiju Marko Đurić sastao se u Beogradu sa predstavnicima deset opština sa srpskom većinom, sa kojima je razgovarao o predstojećim lokalnim izborima na Kosovu i učešću Srpske liste na njima.\nĐurić je rekao da je ključno da Srpska lista na lokalne izbore 22. oktobra izađe sa najboljim kandidatima koji će u svim opštinama sa srpskom većinom „moći da okupe narod i ostvare prekopotrebno političko jedinstvo“, navodi se u saopštenju Kancelarije za Kosovo.\n„Srpska lista, kao strateški politički projekat od nacionalnog značaja za Srbiju i srpski narod na Kosovu i Metohiji, mora da bude u stanju da na najbolji moguć način artikuliše volju Srba u južnoj pokrajini, zaštiti njihove interese i kao instrument države Srbije ostvari što veći uticaj i sačuva institucionalne veze sa Srbijom“, rekao je Đurić na sastanku.\nOn je dodao da će Srbija nastaviti da podržava političko organizovanje Srba na Kosovu i nastojanje srpskih predstavnika da uzmu što je moguće više udela u institucijama i svim oblastima društvenog života. Kako je rekao, od toga zavisi opsatnak Srbije na Kosovu.\nPredsednik Srpske liste i gradonačelnik Severne Mitrovice, Goran Rakić, pozvao je sve građane Srbije sa Kosova na jedinstvo i zajedničku borbu.\n„Srpska lista je stranka koja, u saradnji i uz podršku Beograda, pod jedan barjak okuplja sve Srbe kojima je Srbija u srcu i kojima je interes i bolji život našeg naroda u pokrajini na prvom mestu, i zato nikada neće sarađivati sa onima kojima je lični interes ispred nacionalnog“, kazao je Rakić i dodao da će Srpska lista imati kandidate i u sredinama gde Srbi nisu većina.\nGoran RakićMarko ĐurićSrpska lista


AUSTRIJSKI PUKOVNIK uhapšen zbog špijunaže\nNeimenovani penzionisani pukovnik je uhapšen zbog bojazni da bi mogao da pobegne, saopštio je portparol tužilaštva u Salcburu, prenosi AP.\nPenzionisani oficir austrijske vojske koji je osumnjičen da je više decenija špijunirao za Rusiju, radio je u Ministarstvu odbrane Austrije, objavio je bečki „Profil“.\nNedeljnik navodi da je tako imao pristup poverljivim informacijama. Špijun je otkriven na osnovu informacije jedne „prijateljske“ strane obaveštajne službe, a „Profil“ navodi da se radi najverovatnije o nemačkoj vojnoj službi MAD.\nPrvi kontakt austrijskog pukovnika i ruskih službi ostvaren je 1988. godine tokom njegove posete Teheranu, gde je vrbovan i nakon čega je tri decenije slao informacije Rusima, za šta je „inkasirao“ 300.000 evra.\nPukovnik je delovao veoma profesionalno, imao je neupadljivu funkciju u rukovodstvu vojske. Svake dve nedelje je održavao kontakt sa svojom ruskom vezom pod imenom „Jurij“, navodi „Profil“.\nNaloge za svoj „dodatni posao“ dobijao je preko jednog prijemnika, a svoje poruke pisao je tajnim pismom ili ih je direktko, preko satelitske komunikacije, prosleđivao Rusima. Interesovanje Rusije za austrijsku vojsku bilo je veliko, saznala je kontraobaveštajna služba tokom istrage.\nOficir je trebalo da prikupi što više poverljivih podataka o vojnom vazduhoplovstvu Austrije, sistemima artiljerije, kao i o brifinzima u štabu. Neposredno pred otkrivanje pukovnik je slao i izveštaje o situaciji s migrantima u Austriji, a sastavljao je i detaljne profile mnogih visokih oficira u austrijskoj vojsci.\nKada su Rusi dobili informaciju o mogućem otkriću svog špijuna, dobio je nalog da sav materijal uništi, ali su to austrijske vlasti, prema pisanju medija, sprečile. Državno tužilaštvo je potvrdilo da se vodi istraga protiv ovog 70-ogodišnjaka, a austrijska vlada je osudila špijuniranje od strane Rusije.\nAmbasador Rusije u Beču pozvan je u Minsitarstvo spoljnih poslova Austrije, gde mu je prenet stav zvaničnog Beča, koja osuđuje špijunažu neutralnih zemalja. Austrijske vlasti su ocenile da, ako se obistine informacije o špijunu, to može negativno uticati na odnose dve zemlje.


Zdrav život u starosti dodatno produžava život - Penzin\nPočetna Magazin Godine Zdrav život u starosti dodatno produžava život\nMuškarci koji imaju zdrav životni stil žive šest, a žene pet godina duže od prosečnog životnog veka svojih vršnjaka. Istraživači su zaključili da čak i osobe stare 85 godina mogu da produže život za još četiri godine ukoliko vode zdrav život.\nRezultati su pokazali da pušači umiru godinu dana ranije, a oni koji prestanu da puše u srednjim godinama žive gotovo onoliko koliko i osobe koje nikada nisu pušile.\nPlivanje, šetnja i gimnastika produžavaju život za dve godine. Ljudi koji su bili okruženi dobrim prijateljima živeli su godinu i po duže od onih koji nisu bili u dobrom društvu, prenose Večernje.\nTags:cigaretegimnastikamuškarciplivanjeprosečan životni vekpušenješetnjaŠvedskažene


Gojković se sastala sa Rohanijem i Laridžanijem\nPredsednica Narodne skupštine prenela je čestitke predsednika Republike Srbije Aleksandra Vučića povodom reizbora Rohanija i izrazila uverenje da će predsednik Rohani nastaviti da doprinosi razvoju bilateralnih odnosa dve zemlje.\nGojković je ocenila da su bilateralni odnosi Srbije i Irana, koje karakteriše sadržajan dijalog, dobri i prijateljski i napomenula da se ove godine obeležava 80 godina od uspostavljanja diplomatskih veza.\nGojković je zahvalila Iranu na kontinuiranoj i principijelnoj podršci teritorijalnom integritetu i suverenitetu Srbije i nepriznavanju jednostrano proglašene nezavisnosti Kosova i Metohije, kao i na stavu Irana koji nije bio suprotan interesima Srbije prilikom glasanja o zahtevu tzv. „Kosova“ za prijem u UNESKO.\nNa sastanku sa predsednikom Islamske konstitutivne skupštine Laridžanijem, Gojković je ukazala da međuparlamentarna saradnja zauzima važno mesto u ukupnim odnosima, kao i da ima potencijala za intenzivnije kontakte radnih tela dva parlamenta, posebno odbora za spoljne poslove, za poljoprivredu i privredu, kao i delegacija u međunarodnim parlamentarnim organizacijama, kao što je Interparlamentarna unija, a veliki doprinos mogu pružiti i grupe prijateljstva u parlamentima Srbije i Irana. U cilju daljeg razvoja parlamentarnih odnosa, Gojković je pozvala predsednika iranske skupštine da poseti Srbiju.


"Otvaranje podataka DRI predstavlja značajan korak u daljem povećanju transparentnosti rada najvišeg organa revizije javnih sredstava", izjavio je predsednik DRI i generalni državni revizor Duško Pejović.\nDodao je da su podaci u mašinski čitljivom formatu što doprinosi ostvarenju misije i vizije DRI, a to je pomaganje našoj zemlji da mudro upravlja i koristi resurse i da pouzdanim informacijama doprinosi dobrom upravljanju, transparentnosti i odgovornosti u javnom sektoru.\n"Pošto trošimo javna sredstva moramo da to činimo na transparentan i efikasan način", poručio je Pejović i dodao da je ovo samo deo podataka koje DRI planira da otvori u narednom periodu.\nDRI je prošle godine na svojoj internet prezentaciji počela da objavljuje podatke koji do tada nisu bili dostupni javnosti, poput odazivnih izveštaja u kojima subjekti, kod kojih je sprovedena revizija, obaveštavaju DRI da li su otklonili nepravilnosti i nesvrsishodnosti koje su revizori utvrdili i da li su postupili po datim preporukama.\nPejović je najavio i da će tokom 2020. Godine biti uspostavljen i testiran sistem za automatizaciju postupka revizije - AMS softver, čija se puna primena očekuje sledeće godine.\n"Sistem će, izmedju ostalog, olakšati planiranje revizija, obezbediti bazu podataka svih subjekata revizije, omogućiti praćenje toka revizije, zatim, statusa preporuka i prijava, ali omogućiti i elektronsko upravljanje dokumentima u reviziji", rekao je Pejović i dodao da će DRI zbog toga biti među prvim državnim organima koja će digitalizovati svoje procese.\nDirektor Kancelarije za IT i eUpravu Mihailo Jovanović ocenio je da je DRI napravila značajan iskorak donoseći odluku da svoje podatke otvore i daju ih građanima na dalju upotrebu.\nDonošenjem Zakona o elektronskoj upravi 2018. godine definisana je obaveza organa da otvaraju podatke i objavljuju ih na Portalu otvorenih podataka.\nDo danas je na Portalu preko 50 institucija objavilo skoro 2.000 skupova podataka, organizovano je preko 30 besplatnih edukativnih događaja posvećenih vizuelizaciji podataka kao i kreiranju mobilnih aplikacija koji su okupili više od hiljadu učesnika.


RTS :: EP glasa o izveštaju Bilčika o Srbiji – krajem marta tekst u formi rezolucije\nPolitika EP glasa o izveštaju Bilčika o Srbiji – krajem marta tekst u formi rezolucije\nutorak, 23. feb 2021, 21:00 -> 21:46\nUmesto glasanja dizanjem ruke na fizičkoj sednici odbora, poslanici glasaju elektronskom poštom i to u dva navrata – najpre jutros o različitim amandmanima, a zatim kasno po podne i o izveštaju u celini.\nRezultati glasanja i konačni sadržaj biće poznati tek sutra pre podne, kada se očekuje da će o tome govoriti izvestilac Bilčik i eventualno i drugi evropski poslanici.\nOd skoro 400 podnetih amandmana, pregovorima između poslaničkih grupa došlo se do 38 kompromisnih amandmana.\nNeki od kompormisnih amandmana u kojima se govori o potrebi opipljivijih rezultata u borbi protiv korupcije, naišli su na kritike zvaničnog Beograda.\nU većini predloženih amandmana su u odnosu na originalni tekst pooštrene formulacije i kritike u oblasti borbe protiv korupcije, fukcionisanja Skupštine i stanja medija, dok se pozitivniji komentari odnose na regionalnu saradnju i dijalog sa Prištinom.


Prodaju Adu, za osnivanje garantnog fonda za pomoć malim i srednjim preduzećima i poljoprivrednicima\nNaslovnica NAJNOVIJE Privreda Prodaju Adu, za osnivanje garantnog fonda za pomoć malim i srednjim preduzećima...\nOpština Pljevlja bi novac dobijen od prodaje svog dijela Sportskog centra uložila za osnivanje garantnog fonda za pomoć malim i srednjim preduzećima i poljoprivrednicima.\nOpština Pljevlja namjerava da Ministarstvu finansija proda svoj dio akcija u Sportskoj dvorani „Ada“.\nPrvi čovjek grada nije kazao po kojoj cijeni će ponuditi akcije Ministarstvu finansija, osim da se radi o „ozbiljnoj cifri“, ukoliko bi se taj posao realizovao.\n„Htjeli smo da napravimo dogovor sa Ministarstvom finansija da paket akcija koji imamo u Sportskoj dvorani Ada prodamo državi koja je većinski vlasnik. Ako već nemamo 51 odsto, ne treba nam ni tih deset“, rekao je Đačić.\nRekao je da će najvjerovatnije na narednoj sjednici Skupštine Opštine ponuditi odluku o otkupu 1,44 odsto akcija nekadašnjeg Šumarskog preduzeća “Špad” u Sportskoj dvorani Ada. Rekao je da je nominalna vrijednost tih akcija oko 160.000 eura, a da bi ih Opština kupila pod mnogo povoljnijim uslovima.\n„Taj paket akcija bi eventualno mogli kasnije zajedno sa našim paketom akcija da ponudimo Ministarstvu finansija. Država je u preko Direkcije javnih radova i Rudnika uglja vlasnik Sportskog centra „Ada“. Sva sredstva koja bi dobili prodajom akcija opredijelili bi u garantni fond i onda bi Investiciono razvojni fond omogućio da možete garantovati sa puta tri i puta pet. Ako skupite milion ona dozvoljava da tri do pet miliona eura garantujete za kreditiranje i podršku malom i srednjem biznisu i poljoprivrednicima“, rekao je Đačić.\n„Pretpostavljam da se Ministarstvo finansija plašilo da bi, kada bi sve opštine osnovale garantni fond, finansije opština na neki način gubile kontrolu i da bi opštine davale garanciju za razne projekte gdje bi moglo da dođe do destabilizacije finansijskog sistema lokalnih samouprava. Ako stvorilmo dobre početne uslove da se osnuje garantni fond to može da bude samo od koristi. Organizacija lokalne uprave podrazumijeva i podršku poljoprivredi. Naravno, mi ne možemo podržavati Rudnik uglja i Elektroprivredu jer treba oni nas da podrže, ali mali i srednji biznis i poljoprivrednike treba da podržavamo“, rekao je prvi čovjek grada.


Tradicija je na strani gostiju - Sportske novosti\nNaslovna Fudbal H2H Fudbal Tradicija je na strani gostiju\nTradicija je na strani gostiju\nJedan od parova u okviru 16. kola drugog ranga švajcarskog fudbala “Challenge League” biće i susret između ekipa – Chiasso i Winterthur. Domaćini trenutno zauzimaju poslednje mesto uz 11 sakupljenih poena, dok su gosti na petoj poziciji na tabeli sa do sada 25 osvojenih bodova.\n02.12.20 CL Winterthur Chiasso 2 : 0\n17.07.20 CL Chiasso Winterthur 0 : 2\n02.02.20 CL Winterthur Chiasso 3 : 2\n26.10.19 CL Winterthur Chiasso 2 : 1\n24.09.19 CL Chiasso Winterthur 0 : 2\n16.05.19 CL Winterthur Chiasso 2 : 0\nWinterthur je ostvario šest uzastopnih trijumfa u susretima protiv ekipe Chiasso (gledajući utakmice i na svom i na gostujućem). Stoga, za nastavak ove tradicije i tip na novu pobedu ekipe Winterthur na ovom duelu „2“, nudi se kvota u visini od oko @2.00.\nUtakmica se igra u petak od 19:00.\nPrethodni tekstHarris dobio otkaz\nSledeći tekstDupliramo ulog?\nKK Partizan na svom zvaničnom sajtu objavio je informaciju da - Saša Filipovski više nije šef struke beogradskog kluba. Uprava "crno-belih" i slovenački trener su...


Izložba o arhitekti Dobroviću od 24. maja u Galeriji SANU | Insajder TV - Više od vesti\nIzložba o arhitekti Dobroviću od 24. maja u Galeriji SANU\nIzložba “Nikola Dobrović - Pod zastavama modernih pokreta”, povodom 125-godišnjice rođenja znamenitog arhitekte i akademika, biće otvorena 24. maja (19:00) u Galeriji SANU, gde će trajati do 24. avgusta, saopštili su danas organizatori.\nKako je navedeno, okolnosti su učinile da Nikola Dobrović (1897-1967) na teritoriji Srbije ima podignuto samo jedno zdanje - ansambl Ministarstva odbrane i Generalštaba u Ulici kneza Miloša u Beogradu.\n"Njegovo, po mnogim shvatanjima, najveće i najznačajnije delo teško je urušeno u NATO agresiji 1999. godine i do danas većinom volumena neobnovljeno. ?rajem 2005. godine Vlada Srbije proglasila ga je za kulturno dobro. Cilj izložbe je i da aktuelizuje taj čin i proces", kaze se u saopštenju.\nIzložbu o članu Srpske akademije nauka i umetnosti i Jugoslavenske akademije znanosti i umetnosti Dobroviću u saradnji sa Beogradskom internacionalnom nedeljom arhitekture – BINA, pripremili su autori Marta Vukotić Lazar i Bojan ?ovačević i autorka izložbene postavke Marina Dokmanović.\n"Pogodna okolnost za pripremu izložbe jeste to što je zaostavština projekata i životne i radne dokumentacije u priličnoj meri sačuvana pohranom u Muzeju nauke i tehnike, značajnim delom u Arhivu SANU i fragmentarno po manjim ličnim kolekcijama dokumenata", navode autori.\nOsim važnog zasnivanja predmeta Savremena arhitektura i urbanizam na Arhitektonskom fakultetu u Beogradu, Dobrović je ostavio trag kao pisac dvadesetak knjiga i mnogih tekstova, postavljajući temelje naše savremene kulture u domenu urbanosti, podsećaju organizatori.\nIzložba deo je integralnog obeležavanja 125 godina od rođenja Dobrovića, koje obuhvata naučni skup, nekoliko publikacija na srpskom i engleskom jeziku, studentski konkurs, tribine i razgovore, u organizacionoj saradnji sa BINA, Arhitektonskim fakultetom, Filozofskim fakultetom, Udruženjem arhitekata Srbije i Akademijom arhitekture Srbije.


VSTV ponovo narušava djelovanje sudstva u BiH, OSCE iznio ozbiljne zamjerke\nDodatne sudije kao praksa\nImenovanje dodatnih sudija trebalo je biti privremeno rješenje u izuzetnim situacijama. Zašto je donesen Poslovnik VSTV-a suprotan međunarodnim standardima i šta je svojevremeno o ovome rekao Milan Tegeltija?\nMisija OSCE-a u Bosni i Hercegovini uočila je da je praksa imenovanja takozvanih dodatnih sudija veoma zabrinjavajuća kada se govori o sudskoj nepristranosti, nezavisnosti, efikasnosti i pravičnosti. Fokus.ba analizirao je novi izvještaj OSCE-a posvećen ovoj problematici.\nZakon o Visokom sudskom i tužilačkom vijeću BiH omogućava imenovanje privremenih sudija i to je, kako se navodi u izvještaju, bilo doneseno s ciljem smanjenja broja starih predmeta ili za popunjavanje mjesta upražnjenog zbog dužeg odsustva redovnog sudije, što je sistem jedinstven za pravosuđe u BiH.\nZakonom o VSTV-u BiH propisan je ovaj način rješavanja problema nedovoljnog broja sudija u nekom sudu, čime se istovremeno izbjegava trajno povećanje broja sudija tog suda.\nMeđutim, OSCE konstatuje da VSTV BiH imenuje dodatne sudije s iznenađujućom učestalošću.\n– Trenutno 79 dodatnih sudija radi na predmetima na sudovima u BiH, što predstavlja značajan udio od 7% svih sudija koji rade kao sudije u BiH. Od tog broja, njima 70 je barem jednom produžen mandat. Na primjer, 2016. godine, od ukupno 103 dodatne sudije, za njih 32 je to bilo prvo imenovanje, dok su ostali služili obnovljeni mandat. Između 2017. i 2019. godine, broj produženja mandata i dalje nadmašuje početna imenovanja – navodi se u izvještaju.\nTrenutno je od 79 dodatnih sudija, njih samo devet u početnim mandatima, dok 70 služi obnovljeni mandat. Gledajući ovaj trend iz OSCE-a postavljaju pitanje da li se „privremena“ mjera koju je zakonodavac predvidio usvajanjem odredbe o dodatnim sudijama u Zakonu o VSTV-u BiH može prepoznati u današnjoj praksi naizgled neograničenih produženja mandata.\nDalje navode da postoji velika potreba za većim brojem sudija kako bi se riješili stari predmeti; usprkos određenom progresivnom smanjenju broja starih predmeta i dužine trajanja postupaka u tim predmetima, pred sudovima je ukupno 2,2 miliona starih predmeta, od čega se 1,9 miliona odnosi na neplaćene račune za komunalne usluge.\n– Nažalost, u svom sadašnjem obliku, institut dodatnih sudija ne samo da nije na efikasan način smanjio broj starih predmeta, već predstavlja i ozbiljnu prijetnju nezavisnosti sudstva. Osim toga, privremena imenovanja dodatnih sudija na dvije godine, zajedno sa neujednačenom praksom u vezi sa produženjem njihovih mandata, nije u skladu sa međunarodnim standardima i najboljom praksom vezanom za nezavisnost sudstva – kaže se u izvještaju.\nZakon o VSTV-u BiH predviđa samo „imenovanje dodatnih sudija“, što se odnosi na inicijalno imenovanje, što ukazuje na to da ta imenovanja traju dvije godine, a ne duže. U Zakonu se ne spominje produženje mandata, što je mogućnost koja je naknadno uvedena, i to kako kažu iz OSCE-a, bez potpunog zakonodavnog postupka, kroz Poslovnik VSTV-a BiH.\n– Dodatne sudije bi se trebale imenovati samo izuzetno, na zahtjev suda i uz jasno obrazloženje zašto su oni potrebni, Praksa produžavanja mandata dodatnih sudija treba prestati, jer je neujednačena i nema zakonsku osnovu. Ukoliko se ove reforme ne provedu u praksi, novi Zakon o VSTV-u BiH trebao bi u potpunosti ukinuti institut dodatnih sudija, uz relevantne izmjene i dopune Poslovnika i zakona o sudovima na nivou entiteta i Brčko distrikta BiH – navodi se.\nPodaci prikupljeni kroz praćenje rada pravosuđa koje provodi Misija OSCE-a u BiH pokazuju da zapravo postupke u velikom postotku novih predmeta vode dodatne sudije.\n– U više navrata, tokom generalnih diskusija o pitanju dodatnih sudija na sjednicama VSTV-a BH, neki su članovi Vijeća propitivali odluke predsjednika sudova koji nisu tražili produženje mandata. Na jednoj sjednici, predsjednik VSTV-a BiH (Milan Tegeltija op.a.) sugerirao je da bi odluka predsjednika suda da ne produži mandat dodatnom sudiji mogla predstavljati osvetu protiv tog dodatnog sudije i pozvao predsjednika suda da podnese zahtjev za produženje – ističe se u ovom izvještaju.


Uporedite cene za Gorenje DE72, Gorenje DE 72 komentari\n52.200 din - 58.990 din od prodavnica 7\nCene Gorenje DE72\nGORENJE KONDENZACIONA MAŠINA ZA SUŠENJE VEŠA SA TOPLOTNOM PUMPOM DE72/G\nUpozorenje: cene, linkovi i specifikacije proizvoda za Gorenje DE72 su postavile naše listane online prodavnice. Molimo obavestite nas ukoliko naiđete na neku grešku.\nOni koji su kupili Gorenje DE72 su takođe zainteresovani za...\nod 44.886,70 din\nod 59.300 din\nod 35.190 din\nPregled: Gorenje DE72\nPronađite najbolju ponudu za Gorenje DE72 na portalu ShopMania. Možete kupovati Gorenje DE72 u stotinama pouzdanih online prodavnica koje isporučuju na teritoriji cele Srbije, po najboljim cenama za Gorenje DE72. Pročitajte komentare kupaca u našoj grupi, pogledajte slike Gorenje DE72 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mašine za sušenje veša, i kupite po najnižim mogućim cenama Gorenje DE 72 i hiljade drugih sličnih proizvoda.\nGorenje DE 72 - Slična pretraga: Gorenje DE 72, GorenjeDE72


BRAVO Juniorke donose odličje u Srbiju i "Blic", medalja kapitenke za Anu Joković\nŽenska košarka ima fantastičnu budućnost. Juniorska reprezentacija, igračice do 18 godina, osvojila je srebro na Evropskom prvenstvu koje će po dolasku u Srbiju doneti u "Blic", koji je veliki sponzor ženske košarkaške reprezentacije.\nJuniorke Srbije sa srebrnim medaljama\nNaša redakcija ugostiće u utorak devojke koje su pokazale šampionski duh i koje su oduševile celu naciju. Otišle su mirno, bez pompe na šampionat u Šopronu, iz kog se vraćaju kao junakinje.\nRadovale su se srebru, proslavile ogroman uspeh sa navijačima u hali i po silasku sa drugog stepenika pobedničkog postolja sa osmehom nosile medalje.\nKapiten Ivana Katanić, koja je izabrana u idealnu petorku Evrobasketa, oduševila je sjajnim gestom, pošto je odličje oko vrata stavila Ani Joković, potpredsednici KSS za žensku košarku. To još jednom pokazuje kakva atmosfera vlada među ovim sjajnim devojkama i pored poraza u finalu od Belgije sa 53:55.\nŽenska košarkaška reprezentacija Belgije\nSAD UBRZAVA ekonomsku aktivnost, trgovinski DEFICIT porastao na 91 milijardu dolara


Potpisan ugovor o realizaciji radno intenzivnog projekta\nYou are here: Početna stranica Vijesti Potpisan ugovor o realizaciji radno intenzivnog projekta\nPublished on Monday, 30 July 2012 10:34\nU općini Novi Travnik su dana 27.07.2012.g. predstavnici Fonda otvoreno društvo BiH, općine Novi Travnik i izviđača radova („Sigma – SK“, d.o.o. Zenica) potpisali ugovor o realizaciji radno intenzivnog projekta, čija je osnovna svrha da u relativno kratkom vremenu omogući privremeno radno angažovanje i stvaranje dohotka za osobe sa evidencije lokalnog biroa za zapošljavanje, koje su najviše izložene negativnim uticajima ekonomske krize. Projektom će biti obuhvaćeni sljedeći radovi:\n· Čišćenje vodotoka Kasapovačkog potoka, Jaglenice i Grlonice u dužini 8 km,\n· Proširenje postojećeg mosta u MZ Opara, i završni radovi na kompletnom mostu (hidroizolacija, asfaltiranje i izrada ograde), kao i čišćenje korita rijeke u dužini cca 800 m, uzvodno i nizvodno od mosta,\n· Rekonstrukcija i uređenje dva dječija igrališta u gradu.\nKroz ovaj projekat biti će ostvareno 10.420 radnih sati kroz privremeno radno angažovanje osoba sa evidencije lokalnog biroa rada, čime će 43.350 KM biti upotrijebljeno za privremeno angažovanje radne snage. Planirano je da se projekat realizuje u periodu od dva mjeseca.\nUkupna vrijednost projekta iznosi 91.593,89 KM, od čega je 70.456,84 KM obezbijedio Fond otvoreno društvo BiH, dok je općina Novi Travnik obezbijedila 21.137,05 KM.\nProjekat u općini Novi Travnik se finansira iz sredstava Fonda za hitne namjene Fonda otvoreno društvo, koji je osnovao George Soros sa namjerom da podrži projekte u državama južne i srednje Evrope, koji treba da pomognu onim kategorijama stanovništva koje su najviše pogođene ekonomskom i finansijsom krizom.\nOpćina Novi Travnik je, uz još 19 BiH lokalnih zajednica identifikovana kao korisnik sredstava ovog Fonda, s obzirom na visok nivo nezaposlenosti i relativno nizak nivo privrednih aktivnosti.


Pokrajinski sekretar za poljoprivredu, vodoprivredu i šumarstvo Čedomir Božić uručio je dekanu Poljoprivrednog fakulteta Nedeljku Tici ugovore o dodeli bespovratnih sredstava za održavanje naučno-stručnih aktivnosti u oblasti poljoprivrede i ruralnog razvoja u Vojvodini.\n-Pored odluke o podršci vrednoj preko 3,7 miliona dinara, koju je resorni sekretarijat namenio za realizaciju deset projekata sa kojima je konkurisao Poljoprivredni fakultet, sredstva su odobrena za još tri projekta. Radi se o projektima Filozofskog fakulteta i Naučnog instituta za veterinarstvo iz Novog Sada i Srednje poljoprivredne prehrambene škole Stevan Petrović – Brile iz Rume - istakao je Božić i dodao da je reč o kvalitetnim projektima koji su ispunili sve kriterijume u cilju unapređivanja poljoprivrede i ruralnog razvoja u našoj pokrajini.\nPodrška će konkretno biti namenjena za organizovanje naučno-stručnih skupova, studijskih putovanja, seminara, radionica, tribina i predavanja u oblasti poljoprivrede i ruralnog razvoja – aktivnosti koje će biti realizovane u narednom periodu i koje su zaposleni na Poljoprivrednom fakultetu izdvojili kao značajne za dalje unapređivanje vojvođanske poljoprivrede.\n-Za nas je ovo dodatno značajno, jer je prošle godine usled pandemije virusa kovid 19 ta podrška izostala. Ponovna mogućnost da budemo podržani na ovaj način ne samo što znači nastavak, nego najavljuje i konačan povratak normalnim aktivnostima i životu, što je i uspeh Pokrajinske vlade i Sekretarijata - naglasio je dekan Tica.


EU izdvojila još 7 miliona evra za kampanju vakcinacije\nEvropska unija, u partnerstvu sa Svetskom zdravstvenom organizacijom (SZO), pokrenula je novi regionalni projekat vredan preko 7 miliona evra za podršku bezbednoj i efikasnoj vakcinaciji stanovništva na Zapadnom Balkanu, navodi se u saopštenju.\nTribina „Antisemitizam i Holokaust na Кosovu i Metohiji“\nDom kulture “Gračanica” organizuje tribinu „Antisemitizam i Holokaust na Кosovu i Metohiji“. Zainteresovani će predavanje moći da prate na Fejsbuk stranici Doma, u petak, u 18 časova.\nPomoćniku direktora Kancelarije za KiM zabranjen ulazak na Kosovo\nPomoćniku direktora Кancelarije za Кosovo i Metohiju, Igoru Popoviću, danas je onemogućen ulazak na Kosovo i to bez ikakvog obrazloženja, navodi se u saopštenju Kancelarije za KiM.\nRakić i Bjornstad o predstojećim izborima\nPotpredsednik Vlade i ministar lokalne samouprave Goran Rakić razgovarao je sa specijalnim norveškim izaslanikom za Zapadni Balkan Arneom Sanesom Bjornstadom o predstojećim izborima.\nEU pokrenula projekat za reformu pravosudnog sistema na Kosovu\nŠef Kancelarije EU na Kosovu, Tomaš Sunjok pokrenuo je Program Evropske unije na Kosovu za pravosudni sektor. Projekat će se realizovati do januara 2024. godine i ima budžet od 7 miliona evra. Kako se navodi, EU trenutno ulaže oko 50 miliona evra od sredstava iz Instrumenta za pretpristupnu pomoć u vladavinu prava na Kosovu.\nPetković sa Gujonom o zalaganju za bolji život Srba na Kosovu\nDirektor Кancelarije za Кosovo i Metohiju Petar Petković razgovarao je sa osnivačem humanitarne organizacije „Solidarnost za Кosovo“ Arnoom Gujonom.\nOG: Fondacija "Delije" obezbedila poklone za mališane\nPredsednik opštine Gračanica Srđan Popović primio je danas predstavnike Fondacije „Delije“ koji će tradicionalno i ove godine najmlađima sa teritorije ove loklane samouprave podeliti paketiće kao i laptopove, tablet računare i telefone kao i novac za 16 mališana iz socijalno ugroženih porodica, navodi se u saopštenju.


Udružile se kompanije koje posluju u okviru Cefte – ASinfo Portal\nUdružile se kompanije koje posluju u okviru Cefte\n10.12.2021. / 16:00\nSARAJEVO – Kompanije koje posluju u okviru Cefte udružile su snage s ciljem poboljšanja trgovine u regionu, tako da je zvanično osnovana Regionalna AEO asocijacija, saopšteno je iz Njemačke organizacije za međunarodnu saradnju /GIZ/.\nProgrami ovlaštenog ekonomskog operatera – AEO postigli su globalan uspjeh i jedan su od najuspešnijih modela trgovinskih olakšica, a on obezbjeđuje preduzećima međunarodno priznatu oznaku kvaliteta, koja ukazuje na njihovu posvećenost bezbjednosti u međunarodnom lancu snabdijevanja, što im zauzvrat daje pravo na preferencijalni carinski tretman.\nKompanije iz Cefta regiona saglasile su se u oktobru da je potreban zajednički regionalni napor da se poboljšaju opšti uslovi za AEO operatere u regionu, kao i za dalje promovisanje prednosti AEO programa, a Regionalna AEO asocijacija je bila njihov odgovor na ove izazove.\nOsnivanje Asocijacije podržano je putem projekta “Podrška regionalnoj ekonomskoj integraciji” koji sprovodi GIZ u ime EU i Vlade NJemačke, dok AEO kompanije zajedno čine 80 odsto uvoza i izvoza u Uniju.\n“Funkcionalna i efikasna AEO asocijacija smatra se ključnim faktorom za partnerstvo između carina i preduzeća. Jaka AEO asocijacija omogućava ekonomskim operaterima da predstave svoje izazove i rješenja jednim zajedničkim, usklađenim i jasnim glasom prema carinskim upravama“, ističu iz GIZ-a.\nU isto vrijeme, carinske administracije u AEO asocijaciji mogu naći snažnog, pouzdanog partnera i rezonatora za dalji razvoj AEO programa, navedeno je u saopštenju. Srna\nTagovi: AEO asocijacija\nŠEST GORDANA U LABORATORIJI “ALUMINE”!\nCijene nafte bilježe najveći nedjeljni rast od avgusta


Sud BiH odbio zahtjev za preuzimanje predmeta “Srećko Trifković” | DETEKTOR.BA\nSud BiH odbio zahtjev za preuzimanje predmeta “Srećko Trifković”\nAutor: Emina DizdarevićDatum: 20.12.2018\nDržavni sud odbio je kao neosnovan zahtjev Odbrane Srećka Trifkovića, osumnjičenog za ubistvo dva sarajevska policajca, da u svoju nadležnost preuzme postupak koji se vodi pred Kantonalnim sudom u Sarajevu, saznaje Balkanska istraživačka mreža Bosne i Hercegovine (BIRN BiH).\n“Vijeće zaključuje da nisu ispunjeni uslovi za preuzimanje. Naime, činjenice i okolnosti na kojima se zasniva dostavljeni prijedlog Odbrane, za ovo Vijeće, s obzirom da se predmet vodi pred drugim sudom i tužilaštvom, ni na koji način nisu provjerljive”, stoji u rješenju Suda BiH.\nTakođer je navedeno da Sud BiH nema mogućnost uvida u istražne spise predmeta koji se vodi protiv osumnjičenog Trifkovića, pa samim tim ne raspolaže dokazima niti činjenicama koji su navedeni u prijedlogu Odbrane.\nAdvokatice Nina Kisić i Tatjana Savić su uložile žalbu na ovo rješenje, zbog bitnih povreda krivičnog postupka, Krivičnog zakona i nepotpuno utvrđenog činjeničnog stanja, s prijedlogom da se rješenje preinači na način da se Sud BiH oglasi nadležnim u predmetu koji se vodi protiv osumnjičenog Trifkovića.\n“Jasno je da je prvostepeno vijeće propustilo utvrditi činjenično stanje, na način da bi izvršilo uvid u spis, a na osnovu ovlašćenja koja su propisana Zakonom o krivičnom postupku BiH i Zakonom o Sudu BiH”, navedeno je u žalbi Odbrane.\nOdbrana Srećka Trifkovića je sredinom novembra ove godine od Suda BiH zatražila da preuzme predmet u svoju nadležnost.\nAdvokatica Nina Kisić je obrazložila da je Tužilaštvo BiH jedino u državi koje ima sredstva i mogućnosti da pravilno i potpuno preduzme sve istražne radnje radi otkrivanja pravog počinioca krivičnih djela za koje se Trifković, kako je kazala, neosnovano sumnjiči.\nTrifković je osumnjičen za ubistvo dva policajca u sarajevskom naselju Alipašino Polje. Ubistvo se dogodilo 26. oktobra, kada je pucano na policijsku patrolu. Na mjestu je ubijen policajac Adis Šehović, a teške povrede zadobio je Davor Vujinović, koji je u bolnici podlegao povredama.\nTrifković je također pred Sudom BiH, u predmetu “Volan”, optužen zajedno s još 23 osobe zbog sumnje da se radi o organizovanoj grupi u vezi s krađom automobila, krijumčarenjem, daljom prodajom, izmjenom oznaka, iznuđivanjem otkupa i rastavljanjem dijelova ukradenih vozila zbog dalje prodaje. U ovom slučaju je pušten da se brani sa slobode.


Tramp pomilovao bivšeg saradnika Majkla Flina - NOVA portal\nSvet Autor:Branka Vujnović26. nov. 202000:05\nFoto:Tanjug/AP Photo/Lauren Victoria Burke\nAmerički predsednik Donald Tramp odobrio je pomilovanje svog bivšeg savetnika za nacionalnu bezbednost generala Majkla Flina. To je drugi Trampov saradnik kome je predsednik dao pomilovanje nakon što je osuđen u procesu o ruskom uticaju na predsedničke izbore 2016. godine.\n„Velika mi je čast da objavim da je generalu Majklu T. Flinu garantovano potpuno pomilovanje. „Čestitam generalu Flinu i njegovoj divnoj porodici“, napisao je Tramp na svom Tviter nalogu i poželeo Flinovima srećne praznike.\nInače, Tramp je Flinu dao otkaz samo 22 dana nakon što je došao na vlast\nFlinovi tajni pregovori s ruskim ambasadorom u Vašingtonu u decembru 2016., pre Trampove inauguracije, bili su osnova za temeljitu istragu specijalnog savetnika Roberta Milera u mešanje Moskve u američke izbore godinu dana ranije.\nTramp je dao otkaz Flinu samo 22 dana nakon što je došao na vlast.\nAli, američki predsednik je oduvek tvrdio da je istraga bila politički „lov na veštice“ i da je Flin, bivši general i šef Odbrambene obaveštajne agencije, „dobar čovek“.\nTramp: Govoriću o izbornoj prevari pred Senatom Pensilvanije\nTramp: Ne određuje Agencija za opšte poslove predsednika SAD\nU vrlo neobičnom potezu, ministarstvo pravosuđa odustalo je od predmeta protiv Flina u maju ove godine, rekavši da navodne laži FBI-u nisu bile značajne, što je Trampu donelo veliku političku pobedu.\nTrampovo pomilovanje znači da se taj slučaj miče sa sudova.\nFlin je drugi Trampov saradnik kome je predsednik dao pomilovanje nakon što je osuđen u procesu o ruskom uticaju na predsedničke izbore 2016. godine.\nPrethodno je američki predsednik pomilovao Rodžera Stouna, svog dugogodišnjeg bliskog saradnika, i to samo nekoliko dana pre nego što je Stoun trebalo da se javi na izdržavanje zatvorske kazne.\nDan zahvalnostiDonald TrampMakl Flinpomilovanje


Salihi: Dobijamo novu rasvetu, ali i transfer stanicu | Bujanovačke\nPočetna DRUŠTVO Salihi: Dobijamo novu rasvetu, ali i transfer stanicu\nSalihi: Dobijamo novu rasvetu, ali i transfer stanicu\nBujanovačke4. okt 2019.DRUŠTVO, NASLOVNA, Uncategorized @sr0\nBujanovac, 4. oktobar 2019.- Prebacivanje celokupnog iznosa sredstava, odnosno 10 miliona dinara predviđenih za transfer stanicu na projekat uvođenja savremene javne rasvete, ne znači da se od spasonosnog rešenja za višegodišnje probleme sa gradskom deponijom odustalo, već se samo prolongira za sledeću godinu, rečeno je Bujanovačkim u lokalnoj samoupravi.\nOpštinska vlast se na ovaj potez odlučila jer je procenjeno da nema dovoljno vremena za realizaciju planiranih radova naspoljnim priključcima za transfer stanicu do kraja tekuće godine.\n„To je novac koji povlačimo iz Koordinacionog tela, a nakon što smo zaključili da nećemo stići sa realizacijom do kraja godine, odlučili smo se na prenamenu, kako sredstva ne bi ostala neiskorišćena“, rekao je Bujanovačkim šef kabineta predsednika opštine Bujanovac Rahim Salihi.\nOdluka, koju je opozicija u lokalnoj skupštini žestoko kritikovala prilikom rasprave o rebalansu budžeta, dodao je Salihi, nikako ne znači da će dugo očekivana transfer stanica ostati nezavršen projekat.\n„O tome nema govora, radovi na transfer stanici, odnosno izgradnja spoljnih priključaka predviđenih tim projektom, kreću početkom naredne godine“, istakao je Salihi.\nGovorivši o opravdanosti prenamene sredstava, Salihi je naglasio da će uvođenje nove javne rasvete u Bujanovcu započeti već u narednim danima i biti okončano do kraja godine.\n„Za ovaj projekat su sprovedene sve potrebne procedure, izabran je izvođač radova, nadzorni organ, potpisani ugovori, i očekujemo da već od sledeće nedelje počnu radovi“, rekao je Salihi.\nUnapređenje ulične rasvete instaliranjem štedljivih sijalica doneće pored ostalih benefita i značajnu uštedu u opštinskoj kasi.\nSalihi je rekao da se ovaj projekat delom finansira iz programa Evropske unije – EU PRO, dok je Opština obezbedila sada već 20 miliona dinara.\nPrevious PostJelena i Dalibor, Inkasanti u Predejanu, spasili život putniku Next PostMladi Albanci uče srpski, mladi Srbi albanski jezik


Makron Zaevu: Vaša zemlja zaslužuje da počne pregovore sa EU bez odlaganja\nFrancuski predsednik Emanuel Makron rekao je premijeru Severne Makedonije Zoranu Zaevu tokom razgovora u Jelisejskoj palati da Severna Makedonija zaslužuje da započne pregovore sa EU bez odlaganja, nakon što je sprovela važne reforme u poslednje četiri godine.\nFrancuski predsednik rekao je da je odluka o otvaranju pregovora o članstvu Severne Makedonije doneta u martu 2020. godine.\n„Sada je vreme da se ta odluka primeni. Spreman sam da aktivno podržim pronalaženje uravnoteženog kompromisa sa Bugarskom. S obzirom na važne reforme koje ste preduzeli od 2017. godine, vaša zemlja zaslužuje da bez odlaganja započne pregovore sa Unijom“, rekao je Makron.\nZaev je zajedno sa potpredsednikom vlade za evropska pitanja Nikolom Dimitrovim i ministrom spoljnih poslova Bujarom Osmanijem u Parizu. Poseta obeležava 28 godina od uspostavljanja diplomatskih odnosa dve zemlje.\nEvropska komisija je u martu 2020. preporučila bezuslovni početak pregovora o pristupanju Severne Makedonije EU, ali Evropski savet još uvek nije usvojio preporuku zbog bugarskog veta.


Dr Janković: Ulazak u kafić nije osnovno ljudsko pravo | Novosadski informativni portal 021\n"Ne bih da produbljujem podele i nastupam sa pozicije 'ja govorim šta je dobro za sve, a vi nećete da slušate'. To nije stav naučne zajednice, već imamo naučne dokaze da virus preti, a vakcina štiti. Kada neko obrnuto percipira, a to nije objektivno tako, imamo dve dimenzije - pravo na lično mišljenje koje mora da se uvažava, ali i kriterijume po kojima vrednujemo stavove u odnosu na to kakve su njihove posledice po zajednicu", kaže dr Janković.\nKaže da zajednica treba da ublaži posledice objektivno lošijeg izbora, na koji osoba ima pravo, na način koji ne ugrožava njegova esencijalna prava - a to su kovid propusnice.\n"Ulazak u kafić nije esencijalno ljudsko pravo i zamena teza je da se tretira kao takvo."\nSlikovito opisuje da ima pravo da ne veruje u gravitaciju, ali da neće neko "manje poginuti" ako ga gurne s vrha zgrade.\nVanredni profesor Fakulteta političkih nauka u Beogradu Bojan Vranić kaže da je u Evropi reč o motivaciji a ne o opštoj mobilizaciji. U Austriji je na delu bilo kanalisanje besa, emocije su se ispraznile tokom vikenda, a juče su ulicebile prazne - legitimitet države je opstao, kaže Vranić.\n"Ako pogledamo zapadne demokratije, stare liberalne demokratije poput Holandije i Belgije, tamo se bune oko blažih mera. Npr, za sektor zabave treba propusnica. Ali, šta je komparativna razlika - u zapadnim demokratijama pitanje sloboda shvata se dosta šire nego u centralnoj Evropi. Granice individualne slobode su šire postavljene u odnosu na granice tuđih sloboda", navodi Vranić.\n"Kada ih pitaju šta žele, oni kažu - da se ukinu mere. To ne znači ništa. Kao kada je Donald Tramp, kada je video preko 400 protesta zbog kovid mera, objavio na Tviteru 'oslobodite Virdžiniju', to je prazan pojam. Ali ljudi su pomislili da Republikanska stranka stoji iza njih i kada su ušli u partijsku mašineriju, taj impuls je prošao", navodi Vranić.\nNapominje da iza nevakcinisanih leže dublje socijalne i klasne podele - problemi koji decenijama nisu adresirani.\n"Da nije bilo pandemije, nešto drugo bi ih ogolilo", rekao je Vranić.\nTiodorović: Srbija je daleko od protesta protiv kovid mera\nKoji je komentar kriznog staba na ovoliko okupljanje ljudi veceras koje je okupio predsednik bez maske. Ajd ako smeju\n25.11.2021\t• 16:31\nOdlazak u kafić nije ljudsko pravo, slažem se ali sloboda kretanja jeste. Pa gde me put nanese, možda i u kafić...\n23.11.2021\t• 23:48\nMoram da primetim da se najnovija mantra avaxa zove “prirodni imunitet” i “antitela”. Sve uz “zašto ja” naricaljke…Elem, evidentiran Kovid vam ulazi nakon dve nedelje po automatizmu u Zeleni ausvajs i smatra se, potpuno isto kao i vakcina, da ste mirni 6 meseci. Meni su doktori koji su me pregledavali rekli da treću dozu uzmem na polovini intervala, dakle, posle tri meseca, dok sam još dobrano “u garanciji”. Proveravanje da nemam slučajno “viška” antitela je budalaština, iz prostog razloga što ne postoji “višak antitela”. A carevi koji broje antitela pa na osnovu toga biraju dan za vakcinu su posebni slučajevi, podsećaju me na likove koji se boje iz kuće da izađu dok ne pročitaju dnevni horoskop.


Aerodrom Nikola Tesla Beograd već 2 godine uzastopno beleži povećanje broja putnika i mesečni rekord u broju usluženih putnika.\nNagrada za najbolju kompaniju i najinspirativnijeg lidera\nPotvrda kvalitetnog poslovanja i rekordnih rezultata su još dve međunarodne nagrade. Već drugu godinu za redom Aerodrom Nikola Tesla Beograd dobitnik je nagrade za najbolju kompaniju, a v.d. generalnog direktora, Saša Vlaisavljević za najinspirativnijeg lidera u Centralnoj i Istočnoj Evropi u oblasti avio-saobraćaja.\nČlanstvo u Uniji poslodavaca Srbije\nKompanija Aerodrom Nikola Tesla Beograd postala je član Unije poslodavaca Srbije, a pristupnicu je, u prisustvu predsednika Unije Miloša Nenezića, potpisao v.d.generalnog direktora Saša Vlaisavljević.\nAerodrom Nikola Tesla Beograd donirao opremu Aerodromu Ponikve\nAerodrom Nikola Tesla donirao je u ime Vlade Republike Srbije 400.000 evra za izgradnju putničkog terminala Aerodroma Ponikve pre dve godine, a danas je menadžment Aerodroma Nikola Tesla Beograd predvođen v.d. generalnog direktora, Sašom Vlaisavljevićem ponovo posetio užički aerodrom i upoznao se sa novim menadžmentom i planovima novog menadžmenta u narednom periodu.\nA3 4398 Rhodes 02:05 02:03


Mediji ga sele u PSŽ, evo šta kaže Nejmar - Sportske.net\nMediji ga sele u PSŽ, evo šta kaže Nejmar\nVeliki broj medija preneo je u utorak da Brazilac Nejmar ima ponudu iz Pariza i da je spreman da je prihvati zbog čega se oglasio i sam fudbaler.\nDefanzivac Barse odbio JuvePSŽ spustio loptu - Ovo je već viđen Nejmarov šou?!Pada novi rekord - Barsa ostaje bez Nejmara!Pada novi rekord - Barsa ostaje bez Nejmara!Simeone dovodi pojačanje iz Pariza?\nSvetski mediji juče su preneli da je Pari Sen Žermen spreman da plati Barseloni 222 miliona evra, koliko iznosi otkupna klauzula u Nejmarovom ugovoru i da je 25-godišnji Brazilc pristao da ode u pariski klub.\nNejmar je prošlog oktobra potpisao novi petogodišnji ugovor sa Barselonom do 2021. godine, a za sajt "Gol" rekao je da je srećan u katalonskom klubu.\n"Prošla sezona je bila moja najbolja sezona u Barseloni. Navikao sam se na grad, na klub i srećan sam. To se vidi i na mojim rezultatima kao sportiste. Najbolje sam se osećao prošle sezone, čak iako nismo osvojili trofeje koje smo želeli. Igrali smo velike utakmice i proživeli neverovatne trenutke. Sada moramo da radimo za sezonu 2017-2018 i očekujem da će biti uspešna", rekao je Nejmar.\nPredsednik Barselone Đozep Marija Bartomeu rekao je za Bi-Bi-Si (BBC) da klub ne namerava da proda Nejmara.\nBrazilac je 2013. godine iz Santosa prešao u Barselonu, sa kojom je do sada osvojio dve šampionske titule, Ligu šampiona, tri Kupa kralja, svetsko klupsko prvenstvo i Superkup Španije.\n"Rosoneri" sedaju za sto sa Donarumom, kojim povodom?\nAtletiko se ne zaustavlja, hoće i sjajnog vezistu Napolija!\nBavarcima se ne žuri, čekaće Barsu do kraja prelaznog roka!\nOdržan prvi sastanak, PSŽ ne popušta!


У Бечу демонстрације против „закључавања“, Немачка неће општу вакцинацију…\nHomeVestiU Beču demonstracije protiv „zaključavanja“, Nemačka neće opštu vakcinaciju…\nU Beču demonstracije protiv „zaključavanja“, Nemačka neće opštu vakcinaciju…\n20/11/2021Redakcija BALKAN TVVesti, Vesti iz sveta, za slajder0\nDan pošto je austrijska vlada odlučila da od ponedeljka uvede lokdaun za sve građane i obaveznu vakcinaciju od 1. februara, protivnici korona mera organizovali su proteste u centru Beča.\nViše hiljada ljudi okupilo se u centru grada, na nekoliko lokacija, a najveći skup je na trgu Heldenplac, gde je na protest pozvala Slobodarska partija Austrije (FPO).\nMeđu okupljenima je i jedan od prvih „antivaksera“ Martin Ruter koji je rekao da „to više nema veze sa demokratijom i da neće dozvoliti nametanje vakcine“.\nSkup obezbeđuje 1.300 bečkih policajaca, koji kontrolišu nošenje maski, budući da učesnici, prema važećim epidemiološkim merama, moraju da nose FFP2 maske.\nUoči skupova, policija je upozorila na moguće učešće i ekstremnih desničara, što se već dešavalo na ranijim protestima u prvoj polovini godine.\nŠalenberg: Izvinjavam se građanima koji su slušali državu\nAustrijski kancelar Aleksander Šalenberg izvinio se danas građanima, koji su, kako je rekao, do sada sve ispravno učinili, zbog odluke o lokdaunu, koja stupa na snagu u ponedeljak.\n„Nijedno upravljanje krizom nije bez grešaka. Želim da se izvinim. Moje izvinjenje upućujem onim građanima koji su do sada sve ispravno uradili. Znam da je za njih neshvatljivo da im se sada ograničavaju slobode“, podvukao je kancelar u izjavi javno servisu ORF.\nŠalenberg je kazao da je predugo verovao u mogućnost uveravanja građana da je vakcinacija neophodna.\n„Predugo smo se oslanjali na to da će građani sami shvatiti da je bolje da se vakcinišu“, istakao je on.\nŠalenberg je naglasio da je 65 odsto građana učinilo upravo za šta je zamoljeno, vakcinisalo se, drži odstojanje i nosi maske.\n„Ti građani sada zbog jedne manjine moraju da prihvate ograničenje njihovih sloboda. Žao mi je i smatram nepodnošljivo što moramo zahtevati sledeći akt solidarnosti“, rekao je on.\nČetvrti lokdaun, prema njegovim rečima, odluka je koja mu je teško pala.\nOn je izrazio nadu da će to biti i poslednje zaključavanje.\nMas:U Nemačkoj neće biti obaveznog vakcinisanja\nNakon što je Austrija najavila uvođenje obaveznog vakcinisanja od februara u susednoj Nemačkoj ističu da tako nešto neće uvoditi u toj zemlji.\n„Tako nečeg neće biti u Nemačkoj“, rekao je šef nemačke diplomatije Hajko Mas dnevniku „Bild“.\nOn je naglasio da Nemačka smatra da to nije potrebno, a i teško ustavno-pravno sprovesti.\nIzvor: Tanjug (AP Photo/Lisa Leutner)\nPosle nasilja u Roterdamu protest u Amsterdamu otkazan\nProtest protiv epidemioloških mera najavljen za danas u Amsterdamu otkazan je nakon sinoćnjeg nasilja na demonstracijama u Roterdamu, saopštili su organizatori.\n„U Roterdamu je sinoć nastao pakao“, objavila je organizacija protiv epidemioloških mera „Junajted vi stend Jurop“ na Fejsbuku.\nProtest protiv epidemioloških mera i delimiičnog zatvaranja prerastao je u petak uveče u središtu Roterdama u „pobunu“ u kojoj je povređeno najmanje sedmoro ljudi, među kojima i policajci, a nekoliko desetina osoba je privedeno. Bilo je i puno materijalne štete, a gradonačelnik Roterdama Ahmed Abutaleb je osudio „orgije nasilja“ na protestu.\nGradonačelnik: Policija je bila primorana da koristi naoružanje, pa čak i da puca direktno\nGradonačelnik Roterdama osudio je jutros nasilje na protestima protiv kovid mera u tom holandskom lučkom gradu.\nU sukobu demonstranata i policije je ranjeno sedam osoba, a više od 20 ih je uhapšeno.\nIzvor: EPA (VLN NIEUWS)\nGrupe od po nekoliko stotina izgrednika palile su automobile i gađale policiju kamenicama tokom sinoćnjeg protesta, a policija je odgovorila pucnjima upozorenja i vodenim topovima, prenosi Rojters.\n„Policija je bila primorana da koristi naoružanje, pa čak i da puca direktno“, rekao je gradonačelnik Ahmed Abutaleb na jutrošnjoj konferenciji za novinare.\nUpitan da okarakteriše proteste Abutaleb je rekao da je to bila „orgija nasilja, ne mogu da smislim drugi način da to opišem“.\nVlasti su saopštile da su uhapsile više od 20 ljudi i da očekuju da će uhapsiti druge, jer centar grada u kojem su se desili neredi pokriven je sigurnosnim kamerama.\nDemonstranti su izašli na ulice da izraze protivljenje vladinim planovima da ograniči pristup zatvorenim prostorima samo na ljude koji imaju „korona propusnicu“, potvrdu da su vakcinisani ili da su se oporavili od infekcije.\nPropusnica je dostupna i osobama koje nisu vakcinisane, ako imaju dokaz o negativnom testu.\nU Slovačkoj je u poslednja 24 sata registrovan 9.171 nov slučaj koorna virusa, što je najviše od početka pandemije.\nU Slovačkoj su početkom nedelje uvedene restriktivne mere za nevakcinisane građane kako bi se suzbilo širenje virusa.\nSa sedmodnevnom incidencijom od 11.500 novih slučajeva na milion stanovnika, Slovačka ima najtežu epidemiološku situaciju na svetu, prenosi Rojters.\nRekordan broj novozaraženih danas prijavljuje i Češka.\nU Rusiji 37.120 novozaraženih, umrlo više od 1.200\nU Rusiji je u poslednja 24 sata registrovano 37.120 novih slučajeva korona virusa, dok je od posledica infekcije preminulo ponovo 1.254 pacijenata.\nNajviše novozaraženih je u Moskvi, više od 3.200, zatim slede Sankt Peterburg sa oko 2.600, prenosi TAS S.\nOd početka pandemije umrlo je skoro 263.000 ljudi, a procenat smrtnosti i dalje je 2,8. Ukupno je dosad registrovano više od 9,29 miliona ljudi, saopštio je krizni centar za borbu protiv korona virusa.\nAktivnih slučajeva trenutno je više od milion.\nProtesti u Australiji\nNekoliko hiljada ljudi izašlo je danas na ulice australijskih gradova da protestuju protiv obavezne vakcinacije protiv kovida-19, dok su se manje grupe okupljale da podrže epidemiološke mere.\nVakcinacija u Australiji je dobrovoljna, međutim australijske države i teritorije su uvele obaveznu vakcinaciju za mnoga zanimanja i zabranile nevakcinisanim građanima aktivnosti kao što su odlasci u restorane ili na koncerte, prenosi Rojters.\nUzvikujući „Sloboda, sloboda“ i noseći transparente sa porukom „Završite segregaciju sada“, nekoliko hiljada demonstranata protiv vakcinacije marširalo je centrom Melburna, drugog po broju stanovnika grada u Australiji koji je najteže pogođen pandemijom.\nDemonstranti su se okupili i u Sidneju, Brizbejnu i drugim gradovima, ali za sada nije bilo izveštaja o nasilnom ponašanju.\nSkupovi protiv vakcinacije traju već nedeljama u Australiji i povremeno postaju nasilni jer privlače neformalne grupe građana, kao i pristalice krajnje desnice i teorija zavere.\nAnkete pokazuju da je broj Australijanaca koji se protive vakcinaciji mali.\nVakcinacija i u prigradskim naseljima Subotice, situacija mnogo bolja nego pre desetak dana


Siniša Mihajlović je okončao treći ciklus lečenja leukemije, a italijanski mediji pod velom udarne vesti objavljuju kako će Srbin ponovo izaći pred medije.\nKonferencija za medije zakazana je za 29. novembar, petak od 11 časova kada će popularni Miha u pratnji lekara Polisijana Orsole govoriti okupljenim medijima.\nNakon presađene koštane srži i trećeg ciklusa hemoterapije, srpski trener će govoriti o trenutnom zdravstvenom stanju navode Italijani. Protekle nedelje Mihajlović je napustio bolnicu i odmah se uputio u Kasteldebole gde je pratio pripremni trening Bolonje za utakmicu sa Parmom, ali nije sedeo na klupi tokom meča.\nBONUS VIDEO: Fudbaleri Bolonje pevali Siniši Mihajloviću


Medvedev: Dobro došli u novi svijet gdje će gas koštati 2.000 evra - Top Portal\nNaslovnica Vijesti Svijet Medvedev: Dobro došli u novi svijet gdje će gas koštati 2.000 evra\nMedvedev: Dobro došli u novi svijet gdje će gas koštati 2.000 evra\nDmitrij Medvedev, zamjenik predsjednika Savjeta bezbjednosti Rusije, napisao je na svom Twitter nalogu da bi gas u Evropi mogap koštati 2.000 evra zbog obustavljanja sertifikacije “Sevjernog toka 2”.\n“Njemački kancelar Olaf Šolc zatražio je da se obustavi sertifikacija gasovoda “Sjeverni tok 2”. Dobro došli u novi svijet u kome će Evropljani plaćati 2.000 evra za hiljadu kubnih metara gasa”, napisao je Medvedev.\nNjemački kancelar Olaf Šolc istakao je danas da će EU danas odgovoriti na odluku Rusije da prizna Donjeck i Lugansk, sankcijama, te da je naložio povlačenje dokumenata čime se sprečava dodjela sertifikata za otvaranje gasovoda “Sjeverni tok dva”.\nŠolc je, na konferenciji za štampu, kazao da će EU dogovoriti paketom sankcija koje će usvojiti danas.\n“Situacija danas je potpuno drugačija nego prije nekoliko dana i zato moramo da je iznova analiziramo. Zamolio sam Ministarstvo privrede da povuče iz procedure dokumenta i time onemogući sertifikat za gasovod ‘Sjeverni tok dva'”, rekao je on.\nŠolc je kazao da je Evropa suočena s teškim danima i da 80 godina poslije Drugog svjetskog rata u Evropi prijeti novi rat.\n“Naša je odgovornost da to spriječimo. Apelujem na Rusiju da nam pomogne u tome”, objasnio je on.\nPrethodni članakOliver Knezović oslobođen optužbi za ubistvo Vedrana Puljića\nNaredni članakŠta je Sjeverni tok dva i zašto je tako važan?


Srbija Albancima majka ili maćeha — po potrebi - Sputnjik Srbija\n06:04 26 Novembar 2020\n11:25 04.08.2016 (osveženo 13:39 30.07.2019) Preuzmite kraći link\nAlbance najviše zanima oblast oko Vranja duž granice sa Bujanovcem, ali i Toplički okrug (Prokuplje, Kuršumlija, Blace…) tačnije, sela blizu administrativne linije sa Kosovom. Najveća pomama je pak svojevremeno bila u gradu Nišu, gde je po nekim nezvaničnim podacima u poslednje tri godine oko 1.500 Albanaca kupilo stanove u tom gradu, dok ta brojka, gledano na širem području Niša, ide i do 11.000.\nNaime, sve se odvija po slovu zakona. Na primer: Albanac da Srbinu pare da na svoje ime kupi određenu nekretninu, a u sudu naprave ugovor po kome Albanac, navodno, upravo tu sumu pozajmljuje Srbinu, a kao garancija, to jest, zalog da će mu novac biti vraćen, navodi se pomenuta nekretnina. Srbin „ne vrati pare na vreme“ i na taj način Albanci postaju vlasnici stanova, a da pri tom ne ostave trag o kupoprodaji. Srbi za to dobijaju dogovoreni procenat u novcu, a neretko su u tu priču uključene i agencije za nekretnine, ali i srpski i albanski advokati. Naravno, Albanci sa Kosova se i dalje smatraju građanima države Srbije, pa u tom smislu mogu slobodno da kupuju nekretnine po Srbiji.\nTo ne prolazi kroz pravni sistem Srbije, pa je tako i taj oblik „kupovine“ i promene strukture vlasništva — nevidljiv za naš sistem. U opštini Kuršumliji čak je 10 sela u kojima nema stanovništva i njih su Albanci već „uzurpirali“. Upućeni tvrde da su Albanci, uglavnom iz Podujeva, krajem 2014. godine u okolini Kuršumlije kupili oko 50 imanja. Na teritoriji Leskovca takođe gde je zemlja vrlo pogodna za gajenje voća i povrća solidno očuvanu kuću sa imanjem Albanci kupuju za 5.000 evra.\nAlbanci na Jugu formiraju svoju radio-televiziju\nimanja, jug Srbije, prodaja, Kosovo i Metohija